
讘砖注转讬讛 讛讻讗 讘诇讗 砖专讙讗 谞诪讬 诪转讞讬诇 讛讘诇讗 讘砖注转讬讛: (住讬诪谉 住讜诇''诐 转专讬''住 住诪谞讬''谉 讘讻讜转''诇) 讗诪专 专讘讗 讚讞驻讜 诇讘讜专 讜住讜诇诐 讘讘讜专 讜讘讗 讗讞专 讜住讬诇拽讜 讜讗驻讬诇讜 讛讜讗 拽讚诐 讜住讬诇拽讜 驻讟讜专 讚讘注讬讚谞讗 讚砖讚讬讬讛 讬讻讜诇 诇注诇讜转 讛讜讗 讜讗诪专 专讘讗 讝专拽 讞抓 讜转专讬住 讘讬讚讜 讜讘讗 讗讞专 讜谞讟诇讜 讜讗驻讬诇讜 讛讜讗 拽讚诐 讜谞讟诇讜 驻讟讜专 讚讘注讬讚谞讗 讚砖讚讬讬讛 讘讬讛 诪讬驻住拽 驻讬住拽讬讛 讙讬专讬讛 讜讗诪专 专讘讗 讝专拽 讘讜 讞抓 讜住诪谞讬谉 讘讬讚讜 讜讘讗 讗讞专 讜驻讬讝专谉 讜讗驻讬' 讛讜讗 拽讚诐 讜驻讬讝专谉 驻讟讜专 讚讘注讬讚谞讗 讚砖讚讗 讘讬讛 讬讻讜诇 诇讛转专驻讗讜转 讛讜讛 讗''专 讗砖讬 讛诇讻讱 讗驻讬诇讜 住诪谞讬谉 讘砖讜拽 讗''诇 专讘 讗讞讗 讘专讬讛 讚专讘讗 诇专讘 讗砖讬 谞讝讚诪谞讜 诇讜 住诪谞讬谉 诪讛讜 讗诪专 诇讬讛 讛专讬 讬爪讗 诪讘讬转 讚讬谉 讝讻讗讬 讜讗诪专 专讘讗 讝专拽 爪专讜专 讘讻讜转诇 讜讞讝专讛 诇讗讞讜专讬讛 讜讛专讙讛 讞讬讬讘 讜转谞讗 转讜谞讗 讻讙讜谉 讗诇讜 讛诪砖讞拽讬谉 讘讻讚讜专 砖讛专讙讜 讘诪讝讬讚 谞讛专讙讬谉 讘砖讜讙讙 讙讜诇讬谉 讘砖讜讙讙 讙讜诇讬谉 驻砖讬讟讗 讘诪讝讬讚 谞讛专讙讬谉 讗讬爪讟专讬讱 诇讬讛 诪讛讜 讚转讬诪讗 讛转专讗转 住驻拽 讛讬讗 诪讬 讬讬诪专 讚讛讚专讛 拽诪''诇 转谞讬 专讘 转讞诇讬驻讗 讘专 诪注专讘讗 拽诪讬讛 讚专讘讬 讗讘讛讜 讻讙讜谉 讗诇讜 讛诪砖讞拽讬谉 讘讻讚讜专 砖讛专讙讜 转讜讱 讗专讘注 讗诪讜转 驻讟讜专 讞讜抓 诇讗专讘注 讗诪讜转 讞讬讬讘 讗诪专 诇讬讛 专讘讬谞讗 诇专讘 讗砖讬 讛讬讻讬 讚诪讬 讗讬 讚拽讗 谞讬讞讗 诇讬讛 讗驻讬诇讜 驻讜专转讗 谞诪讬 讗讬 讚诇讗 谞讬讞讗 诇讬讛 讗驻讬诇讜 讟讜讘讗 谞诪讬 诇讗 讗诪专 诇讬讛 住转诐 诪砖讞拽讬谉 讘讻讚讜专 讻诪讛 (讚注讬讬诇讬 讟驻讬) 诪讬谞讞 谞讬讞讗 诇讬讛 诇诪讬诪专讗 讚讻讛''讙 讻讞讜 讛讜讗 讜专诪讬谞讛讬 讛诪拽讚砖 讜谞驻诇 拽讬讚讜砖 注诇 讬讚讜 讗讜 注诇 讛爪讚 讜讗讞专 讻讱 谞驻诇 诇砖讜拽转 驻住讜诇 讛讻讗 讘诪讗讬 注住拽讬谞谉 讘砖讜转转 转讗 砖诪注 诪讞讟 砖讛讬讛 谞转讜谞讛 注诇 讛讞专住 讜讛讝讛 注诇讬讛 住驻拽 注诇 讛诪讞讟 讛讝讛 住驻拽 注诇 讛讞专住 讛讝讛 讜诪讬爪讛 注诇讬讛 讛讝讗转讜 驻住讜诇 讗诪专 专讘 讞讬谞谞讗 讘专 讬讛讜讚讛 诪砖诪讬讛 讚专讘 诪爪讗 讗讬转诪专 讗诪专 专讘 驻驻讗 讛讗讬 诪讗谉 讚讻驻转讬讛 诇讞讘专讬讛 讜讗砖拽讬诇 注诇讬讛 讘讬讚拽讗 讚诪讬讗 讙讬专讬 讚讬讚讬讛 讛讜讗 讜诪讬讞讬讬讘 讛谞讬 诪讬诇讬 讘讻讞 专讗砖讜谉 讗讘诇 讘讻讞 砖谞讬 讙专诪讗 讘注诇诪讗 讛讜讗 讜讗诪专 专讘 驻驻讗 讝专拽 爪专讜专 诇诪注诇讛 讜讛诇讻讛 诇爪讚讚讬谉 讜讛专讙讛 讞讬讬讘 讗诪专 诇讬讛 诪专 讘专 专讘 讗砖讬 诇专讘 驻驻讗 诪''讟 诪砖讜诐 讚讻讞讜 讛讜讗 讗讬 讻讞讜 转讬讝讬诇 诇注讬诇

讘砖注转讬讛. 诪讬讚 讘砖注转 讻驻讬讬讛 诪转讞讬诇 讜讗讞''讻 讛讜诇讱 讜讞讝拽: 讜讗驻讬诇讜 讛讜讗. 讛讚讜讞祝 注爪诪讜: 拽讚诐 讜住诇拽讜. 拽讜讚诐 谞驻讬诇转讜 砖诇 讝讛 驻讟讜专: 讘注讬讚谞讗 讚砖讚讬讬讛 讬讻讜诇 诇注诇讜转 讛讜讗. 讜驻讟讜专 注诇 讛讚讞讬讬讛 讜诪砖讜诐 住诇讜拽 诇讗 诪爪讬转 诇讞讬讜讘讬讛 讚讙专诪讗 讘注诇诪讗 讛讜讗: 讜讗驻讬诇讜 讛讜讗 拽讚诐. 讛讝讜专拽 讗转 讛讞抓 讜专抓 诇讗讞专 讝专讬拽转 讛讞抓 拽讜讚诐 砖讬讙讬注 讛讞抓 诇讞讘讬专讜 讜谞讟诇 讛转专讬住 讛讬诪谞讜: 住诪谞讬谉. 讛专讗讜讬讬谉 诇专驻讗讜转讜: 讘讬讚讜. 砖诇 讛专讜讙: 讛诇讻讱. 讻讬讜谉 讚讗诐 讬砖 砖诐 住诪谞讬谉 讛专讗讜讬讬谉 诇专驻讗讜转讜 讘讬讚讜 驻讟专转 诇讬讛 讗驻讬' 讗讬谞诐 讘讬讚讜 讗诇讗 砖诪爪讜讬讬谉 讘砖讜拽 诇拽谞讜转 讘砖注转 讝专讬拽讛 讛专讬 讗诇讜 讻讗诇讜 讛谉 讘讬讚讜 讜驻讟讜专 讜讗驻讬诇讜 诇讗 谞诪爪讗讜 诇讗讞专 诪讻讗谉: 谞讝讚诪谞讜 诇讜 住诪谞讬谉. 诇诪讜讻讛 讗讞专 讛诪讻讛 讜诇讗 拽谞讗谉 讜诇讗 专讬驻讗 注爪诪讜: 诪讛讜. 诪讬 讗诪专讬谞谉 讛专讬 讛讬讛 讬讻讜诇 诇讛转专驻讗讜转 讗讜 讚讬诇诪讗 讻讬讜谉 讚讘砖注转 讝专讬拽讛 诇讗 讛讜讬 住诪谞讬谉 诪讬讞讬讬讘 讚讛讗 诪讻转 诪讜转 讛讜讗: 讛专讬 讬爪讗 诪讘''讚 讝讻讗讬. 讻诇讜诪专 讛讜讗讬诇 讜拽讜讚诐 注诪讚讜 讘讚讬谉 诪爪讗讜 诇讜 讝讻讜转 讗讬谉 诇谞讜 诇讞讬讬讘讜: 讝专拽 爪专讜专 讘讻讜转诇. 讜谞转讻讜讬谉 诇讛专讜讙 讗转 讞讘讬专讜 讜讝专拽 爪专讜专 讜讛讻讛 讘讻讜转诇 讘讻讞 讜讞讝专讛 诪讻讞讜 诇讗讞讜专讬' 讜讛专讙讜 讞讬讬讘 讚讛讗 谞诪讬 讻讞讜 讛讜讗: 讻讙讜谉 讗诇讜 讛诪砖讞拽讬谉 讘讻讚讜专 砖讛专讙讜. 专讙讬诇讬谉 转讬谞讜拽讜转 诇讛讻讜转 讛讻讚讜专 讘讻讜转诇 讘讻讞 讻讚讬 砖转讞讝讜专 . 诇讗讞讜专讬讛 讛专讘讛 讜诇讗讞专 砖讝讜专拽 讛讜讗 专抓 讜讞讘讬专讜 讗讜讞讝 讗转 讛讻讚讜专 讜诪讻讛 讗讜转讜 讘讛 讗诐 讬讻讜诇 诇讻讜讜谉 讛讛讜讗 讚讝专拽 讘讻讜转诇 讗砖诪注讬谞谉 转谞讗 讚讗诐 谞转讻讜讬谉 砖转讛专讜讙 讗转 讞讘讬专讜 讘讞讝专转讛 诇讗讞讜专讬讛 讜讬砖 讘讜 讻讚讬 诇讛诪讬转 讞讬讬讘: 讻讙讜谉 讗诇讜 讛诪砖讞拽讬谉 讘讻讚讜专 砖讛专讙讜 转讜讱 讚' 讗诪讜转 驻讟讜专讬谉. 讗诐 讛讬讛 讛诪讜讻讛 注讜诪讚 讘转讜讱 讗专讘注 讗诪讜转 砖诇 讻讜转诇 讜诇讗 讛住驻讬拽讛 诇讞讝讜专 讚' 讗诪讜转 注讚 砖诪爪讗转讜 讜讛专讙转讜 驻讟讜专 讛讝讜专拽 诪讙诇讜转: 讞讜抓 诇讚' 讗诪讜转 讞讬讬讘. 讙诇讜转: 讗讬 讚谞讬讞讗 诇讬讛. (砖诇讗) 砖转讞讝讜专 讬讜转专: 讗驻讬' 驻讜专转讗 谞诪讬. 诇讬讞讬讬讘 讙诇讜转 讚讛讗 讛专讙 讘砖讜讙讙 讜讟注诪讗 诇讬讻讗 诇诪讬驻讟专讬讛: 讜讗讬 诇讗 谞讬讞讗 诇讬讛. 砖转讞讝讜专 讻诇 讻讱: 讗驻讬' 讟讜讘讗 谞诪讬. 讬讜转专 诪讚' 讗诪讜转 诇讬驻讟专 讚诇讗 谞转拽讬讬诪转 诪讞砖讘转讜 讚讗诪专 诪专 (诪讻讜转 讚祝 讝:) 讜讗砖专 诇讗 爪讚讛 驻专讟 诇诪转讻讜讬谉 诇讝专讜拽 砖转讬诐 讜讝专拽 讚' 讗诇诪讗 讻讬讜谉 讚诇讗 谞讬讞讗 诇讬讛 讚谞讬讝讬诇 诇讗: 住转诐 诪砖讞拽讬谉 讘讻讚讜专 讻诪讛 讚注讬讬诇讬. 讜诪拽专讘讬 诇讻讜转诇 讘砖注讛 砖讝讜专拽讬谉 诪讬谞讞 谞讬讞讗 诇讬讛 讻讚讬 砖转讞讝讜专 讛专讘讛 讛诇讻讱 讘爪讬专 诪讚' 讗诪讜转 诇讗 谞讬讞讗 诇讬讛 讚转讬讝讬诇 讗讬转 讚诪驻专砖讬 讛讗讬 讞讬讬讘讬谉 讜驻讟讜专讬谉 诪诪讬转讛 讜讻讙讜谉 砖讛转专讜 讘讜: 讚讻讬 讛讗讬 讙讜讜谞讗. 砖讞讝专讛 诇讗讞讜专讬讛 诪讻讞 讝专讬拽转讜 讞砖讬讘 诇讛讜 讻讞讜: 讛诪拽讚砖. 诪讬 讞讟讗转 讘讗驻专 谞转讬谞转 讗驻专 注诇 讛诪讬诐 拽专讬 拽讬讚讜砖 讻讚转谞谉 讘诪住讻转 驻专讛 (驻专拽 讜 诪''讘) (讛专讬 拽讜讚砖) 爪祝 注诇 讛诪讬诐: 讜讗讞''讻 谞驻诇 诇砖讜拽转. 讗讘谉 讞诇讜诇讛 砖讛诪讬诐 谞讻谞住讬谉 讘讜 诪谉 讛诪注讬谉 讚专讱 谞拽讘 砖驻讜驻专转 讚讻转讬讘 (讘诪讚讘专 讬讟) 诪讬诐 讞讬讬诐 讗诇 讻诇讬 砖转讛讗 讞讬讜转谉 讘讻诇讬 讜拽讗 住''讚 讚讛讗讬 谞驻诇 讚拽转谞讬 讻讙讜谉 砖谞驻诇 注诇 讬讚讜 讘讻讞 讗讜 注诇 讛爪讚 讻诇讜诪专 注诇 爪讚 讛讻诇讬 讜诪砖诐 谞讬转讝 讘讻讞 诇砖讜拽转 讜拽转谞讬 讚驻住讜诇: 讘砖讜转转. 诇讗 谞讬转讝 诪讻讞 谞驻讬诇讛 专讗砖讜谞讛 讗诇讗 诪注爪诪讜 讞讝专 讜砖转转 诪讬讚讜 诇砖讜拽转 砖讜转转 讻诪讜 (讘专专讜转 讚祝 讻讘:) 诪讬诐 砖讜转转讬谉 注诇 讘专讻讬讜 拽讜诇讬''专 讘诇注''讝 砖讗讬谞讜 谞讬转讝 诇诪专讞讜拽 讗诇讗 谞讜驻诇 讜讬讜专讚 讻谞讙讚讜: 讜讛讝讛 注诇讬讛. 讜谞转讻讜讜谉 诇讛讝讜转 注诇讬讛 诇讟讛专讛 诪讟诪讗 诪转 讜讛讛讝讬讛 谞专讗讬转 注诇讬讛 讗讘诇 住驻拽 注诇 讛诪讞讟 谞驻诇 讛讛讝讬讛 讻砖讬讜爪讗转 诪讬讚讜 住驻拽 注诇 讛讞专住 讛讝讛 转讞诇讛: 讜诪讬爪讛 注诇讬讛. 讻诇讜诪专 讜诪谉 讛讞专住 讞讝专讛 讜谞转讝讛 注诇讬讛 讜拽转谞讬 驻住讜诇讛 讗诇诪讗 诇讗讜 讻讞讜 讛讬讗: 诪爪讗 讗转诪专. 诇讗讜 诇砖讜谉 诪爪讜讬 讚讛讜讛 讛转讝讛 拽转谞讬 讗诇讗 诇砖讜谉 诪爪讬讗讛 讻诇讜诪专 讛讛讝讗讛 谞诪爪讗转 注诇讬讛 讜讗讬谉 讬讚讜注 讗诐 讘转讞诇讛 讛讝讛 注诇讬讛 讗讜 讞讝专 诪讻讞 讛讬转讜讝 讗讜 砖诪讗 诇讗 讝讛 讜诇讗 讝讛 讗诇讗 注诇 讛讞专住 讛讝讛 讜讛讬讛 诪讚专讜谉 讜讛诇讻讛 讛讛讝讗讛 注诇 讛诪讞讟 讚诇讬讻讗 讻讞讜 讻诇诇: 讚讻驻转讬讛. 拽砖专 讬讚讬讜 讜专讙诇讬讜 注诇 砖驻转 讛讬诐: 讜讗砖拽讬诇 注诇讬讛 讘讬讚拽讗 讚诪讬讗. 讛驻谞讛 讗转 诪专讜爪转 讛诪讬诐 注诇讬讜: 讙讬专讬讛 讚讬讚讬讛 讛讜讗. 讛谉 讛谉 讞爪讬讜 讜讛专讬 讛讜讗 讻讝讜专拽 讘讜 讞抓 讜讻讚诪驻专砖 讜讗讝讬诇 砖讛诪讬诐 讘讗讬诐 讘讻讞 专讗砖讜谉 注诇讬讜 诪讬讚 讻讙讜谉 砖讛谞讬讞讜 住诪讜讱 诇砖驻转 讛讬诐 讜讛砖驻讛 诪讚专讜谉: 讘讻讞 专讗砖讜谉. 讻砖驻讬谞讛 诇讛诐 讚专讱 诇爪讚 讝讛 诪讬讚 谞驻诇讜 注诇讬讜 讚讛讜讬 讻讞讜: 讗讘诇 讘讻讞 砖谞讬. 砖讛谞讬讞讜 专讞讜拽 拽爪转 讜诇讗 谞驻诇讜 讛诪讬诐 诪讬讚 讘爪讗转讜 诪讙讚专讜转讬讛谉 注诇讬讜 讗诇讗 诇讗讞专 诪讻讗谉 讛诇讻讜 注诇 讛诪拽讜诐 砖讛讜讗 砖诐 讙专诪讗 讛讜讗 讜诇讗 诪讻讞讜: 讜讛诇讻讛 诇爪讚讚讬谉. 讚专讱 谞驻讬诇转讛 砖诇讗 谞驻诇讛 讻谞讙讚讜 讗诇讗 讻砖讛讬讗 讞讜讝专转 诇讗专抓 讛讬转讛 诪转专讞拽转 诇爪讚讚讬谉 讗讘诇 讗诐 谞驻诇讛 谞讜讻讞讛 讜讛专讙讛 驻讟讜专 讚诇讗讜 讻讞讜 讛讜讗 讗诇讗 讛讬讗 讞讜讝专转 诇讗专抓 诪讗诇讬讛: 转讬讝讬诇 诇注讬诇. 讚讛讗 讻诇驻讬 诪注诇讛 讝专拽讛 讻谞讙讚讜 讜诇讗 诇爪讚讚讬谉:

转讜住驻讜转



住转诐 诪砖讞拽讬谉 讘讻讚讜专 讻诪讛 讚注讬讬诇讬 讻讜'. 诇讗 诪住转讘专 诇驻专砖 讻诇诇 诇注谞讬谉 讞讬讜讘 诪讬转讛 讘诪讝讬讚 讚讗讬 拽讗讬 讙讘专讗 转讜讱 讗专讘注 讗诪讜转 讜讗转专讜 讘讬讛 讜拽讬讘诇 注诇讬讜 讛转专讗讛 讗诪讗讬 驻讟讜专 讛讗 讜讚讗讬 诪转讻讜讬谉 讛讜讗 讗诇讗 谞专讗讛 讻诇砖讜谉 专讗砖讜谉 砖驻讬专砖 讘拽讜谞讟专住 讚诇注谞讬谉 讙诇讜转 讗讬讬专讬 讻讚讚专砖讬谞谉 砖诇讛讬 讻讬爪讚 讛专讙诇 (讘''拽 讚' 讻讜: 讜砖诐) 讜讗砖专 诇讗 爪讚讛 驻专讟 诇诪转讻讜讬谉 诇讝专讜拽 砖转讬诐 讜讝专拽 讗专讘注 讜讛讜讗 讛讚讬谉 谞转讻讜讬谉 诇讝专讜拽 讚' 讜讝专拽 讘' 讻讬 讛讻讗 讚住转诐 诪砖讞拽讬谉 讘讻讚讜专 诪转讻讜讬谉 砖转诇讱 讞讜抓 诇讚' 讗诪讜转 讜诇讗 转讜讱 讚' 讗诪讜转 讜诪讬讛讜 拽砖讛 讗讬 诇诪讬驻讟专讬讛 诪讙诇讜转 拽讗诪专 驻专讟 诇诪转讻讜讬谉 诇讝专讜拽 讘' 讜讝专拽 讚' 讛讗 讚讗诪专讬谞谉 讘专讬砖 讗诇讜 讛谉 讛讙讜诇讬谉 (诪讻讜转 讚' 讝: 讜砖诐) (讗诐 讘驻转注) 讘诇讗 讗讬讘讛 驻专讟 诇砖讜谞讗 讘诇讗 爪讚讬讛 驻专讟 诇诪转讻讜讬谉 诇爪讚 讝讛 讜讛诇讻讛 诇爪讚 讗讞专 讜讗砖专 诇讗 爪讚讛 驻专讟 诇诪转讻讜讬谉 诇讝专讜拽 砖转讬诐 讜讝专拽 讗专讘注 讜讛砖转讗 诪拽专讗 讚讜讗砖专 诇讗 爪讚讛 讚讻转讬讘 讘专讬砖讗 讘驻专砖转 讜讗诇讛 讛诪砖驻讟讬诐 诪讜拽诪讬 讘诇讗 爪讚讬讛 讚驻专砖转 讜讗诇讛 诪住注讬 讛讜讛 诇讬讛 诇诪注讜讟讬 讛讛讜讗 讚讚诪讬 讟驻讬 诇驻讟讜专 讻讙讜谉 谞转讻讜讬谉 诇爪讚 讝讛 讜讛诇讻讛 诇爪讚 讗讞专 讜诇讗 谞转讻讜讬谉 诇讝专讜拽 诇爪讚 讛谞专爪讞 讜讘砖诇讛讬 讻讬爪讚 讛专讙诇 (讘''拽 讚' 讻讜: 讜砖诐) 驻讬专砖 讘拽讜谞讟专住 诇砖讜谉 讗讞专 讚讞讬讬讘 讙诇讜转 讜讻谉 谞专讗讛 诇专''转 讜诇讗 诇讙诪专讬 讻驻讬专讜砖讜 讚驻讬专砖 驻专讟 诇谞转讻讜讬谉 诇讝专讜拽 讘' 讜讝专拽 讚' 讚诇讗 讛讜讬 讘讻诇诇 讻讬 讬讝讬讚 讚讻转讬讘 讘转专讬讛 讗诇讗 驻专讟 讚诇讗 讛讜讬 讘讻诇诇 诪讻讛 讗讬砖 讜诪转 讚讻转讬讘 诇注讬诇 诪讬谞讬讛 讜诇讛讗讬 驻讬' 诇讗 诪转讜拽诪讗 砖诪注转讬谉 诇注谞讬谉 讙诇讜转 讗诇讗 诇注谞讬谉 讞讬讜讘 诪讬转讛 讻诇砖讜谉 砖谞讬 砖讘拽讜谞讟专住 讜讗''转 讜讗诪讗讬 讗讬爪讟专讬讱 诇讞讬讬讘 讙诇讜转 诇谞转讻讜讬谉 诇讝专讜拽 讘' 讜讝专拽 讚' 诪讛讬讻讗 住''讚 讚驻讟讜专 讜诇驻讟讜专 诪诪讬转讛 讜讚讗讬 诇讗 讗转讗 讚驻砖讬讟讗 讚砖讜讙讙 驻讟讜专 诪诪讬转讛 讜讬''诇 讚讛讜讛 驻讟专讬谞谉 诇讬讛 诪讘诇讗 爪讚讬讛 讻诪讜 谞转讻讜讬谉 诇爪讚 讝讛 讜讛诇讻讛 诇爪讚 讗讞专 讜注讜讚 讬砖 诇驻专砖 讚诇注讜诇诐 谞转讻讜讬谉 诇讝专讜拽 讘' 讜讝专拽 讚' 驻讟讜专 诪讙诇讜转 讜诇讗 拽砖讬讗 诪讬讚讬 诪讛讛讬讗 讚诪讻讜转 讚诇讛讻讬 谞拽讟 讘专讬砖讗 诇爪讚 讝讛 诪砖讜诐 讚讛转讞讬诇 诇讚专讜砖 拽专讗 讚讘诇讗 爪讚讬讛 讘专讬砖讗 讜讛转谞讗 专爪讛 诇讛讝讻讬专 讛驻砖讜讟 讬讜转专 转讞诇讛 讜讗''转 讜讗诪讗讬 讗讬爪讟专讬讱 讘驻专拽 讗诇讜 讛谉 讛讙讜诇讬谉 (诪讻讜转 讚' 讝: 讜砖诐) (诪讘砖讙讙讛) 诇驻讟讜专 谞转讻讜讬谉 诇讛专讜讙 讘讛诪讛 讜讛专讙 讗转 讛讗讚诐 讛讗 注诇 讻专讞讱 讛讬讬谞讜 讗讜 谞转讻讜讬谉 诇讝专讜拽 诇爪讚 讝讛 讜讛诇讻讛 诇爪讚 讗讞专 讗讜 谞转讻讜讬谉 诇讝专讜拽 讘' 讜讝专拽 讚' 讜讬''诇 讚讛转诐 讛讬讜 讛讗讚诐 讜讛讘讛诪讛 讝讛 讗爪诇 讝讛 讗讬 谞诪讬 讻住讘讜专 讘讛诪讛 讜谞诪爪讗 讗讚诐 讜诪讬讛讜 转讬诪讛 讛讗 讚驻诇讬讙讬 专讘讬 讜专讘谞谉 讘专讬砖 讗诇讜 讛谉 讛讙讜诇讬谉 (砖诐) 讘谞砖诪讟 讛讘专讝诇 诪拽转讜 讜诪谉 讛注抓 讛诪转讘拽注 讚诪专 诪讞讬讬讘 讘讛讗讬 讜诪专 诪讞讬讬讘 讘讛讗讬 讗诪讗讬 讞讬讬讘 讛讗 讛讜讬 讻诪讜 谞转讻讜讬谉 诇讝专讜拽 讘' 讜讝专拽 讚' 砖谞转讻讜讬谉 诇讘拽注转 注爪讬诐 砖诇驻谞讬讜 讜讛诇讱 诇诪专讞讜拽:

讛诪讗讬专讬

讚讞驻讜 诇讘讜专 讘讚专讱 砖讗讬谉 讘讚讞讬驻讛 讻讚讬 诇讛诪讬转 讘讞讘讟转讜 讗诇讗 诪爪讚 讛讛砖讗专 诇砖诐 讜讛讬讛 砖诐 住诇诐 讘砖注转 讚讞讬驻讛 砖讛讬讛 讬讻讜诇 诇注诇讜转 讘讜 讜讘讗 讗讞专 讜住诇拽讜 驻讟讜专 讘讬谉 讛讚讜讞祝 讘讬谉 讛诪住诇拽 讜诇讗 注讜讚 讗诇讗 讗驻讬诇讜 讛讚讜讞祝 注爪诪讜 讛讜讗 砖住诇拽 讗讞专 讚讞讬驻转讜 驻讟讜专 砖讘砖注讛 砖讚讞祝 讛专讬 讛讬讛 讬讻讜诇 诇注诇讜转 讜住诇讜拽讜 砖讗讞"讻 讗讬谞讜 讗诇讗 讙专诪讗 讜驻讟讜专 诪诪讬转转 讘讬转 讚讬谉 讜讗注"驻 砖讘砖谞讬 砖诇 拽诪讗 讻"讝 讘' 讘注谞讬谉 讛讝讜专拽 讻诇讬诐 诪专讗砖 讛讙讙 讜讛讬讜 转讞转讬讛谉 讻专讬诐 讜讻住转讜转 讜拽讚诐 讗讞专 讜住讬诇拽谉 讻转讘谞讜 诇讚注转 专讜讘 驻讜住拽讬诐 砖讛诪住诇拽 讞讬讬讘 讻讘专 讘讬讗专谞讜 砖讻诇 诇注谞讬谉 诪诪讜谉 讞讬讬讘 诪讻讞 讚讬谞讗 讚讙专诪讬 讜讻谉 讗诐 讛讬讛 诇诪讜讻讛 转专讬住 讘讬讚讜 诇诪讙谉 讜讝专拽 诇讜 讗讞讚 讞抓 讜拽讚诐 讗讞专 讜住讬诇拽 诪诪谞讜 讗转 讛转专讬住 拽讜讚诐 砖讬讙讬注 讛讞抓 诇砖诐 砖谞讬讛诐 驻讟讜专讬谉 讜讗驻讬诇讜 讛讜讗 讘注爪诪讜 讛讜讗 砖住讬诇拽 讗转 讛转专讬住 讻讙讜谉 砖讛讬讛 讘住诪讜讱 诇讜 讞讘诇 讗专讜讱 砖专讗砖讜 讗讞讚 谞拽砖专 讘转专讬住 讜诪砖讻讜 转讻祝 砖讝专拽 讛讞抓 讝专拽 讘讜 讞抓 讜讬砖 讘讬讚 讛诪讜讻讛 住诪谞讬谉 砖讛讚讘专 讘专讜专 砖讗讬谞讜 爪专讬讱 诇讚讘专 讗讞专 讗诇讗 砖讬谞讬讞 讗讜转谉 讛住诪谞讬谉 注诇 诪讻转讜 讜讬转专驻讗 讘诇讗 住驻拽 讜讘讗 讗讞专 讜驻讝专谉 讗讜 砖讘讗 讛讜讗 讗讞"讻 讜驻讝专谉 驻讟讜专 讜讗驻讬诇讜 诇讗 讛讬讜 讘转讜讱 讬讚讜 讗诇讗 讘砖讜拽 专"诇 诪讜讻谞讜转 诇驻谞讬讜 讜讘诪拽讜诐 砖讛讜讗 砖诐 讗讜 讗驻讬诇讜 诇讗 讛讬讜 砖诐 讘砖注转 讛讛讻讗讛 讗诇讗 砖谞讝讚诪谞讜 诇讜 诇砖注转讛:



讛讬讛 诪转讻讜讬谉 诇讛专讙讜 讜讝专拽 诇讜 爪专讜专 讜讞讟讗 讘讝专讬拽转讜 讜谞讝专拽讛 讘讻讜转诇 讜讞讝专讛 诇讗讞讜专讬讛 讜讛专讙转讜 讞讬讬讘 砖讗祝 讝讛 讻讞讜 讛讙诪讜专 讛讜讗 讗诇讜 讛诪砖讞拽讬谉 讘讻讚讜专 注诇 讛讻讜转诇 讘讻讞 讻讚讬 砖转讞讝讜专 讛专讘讛 诇讗讞讜专讬讛 讗诐 讘砖注讛 砖讞讝专讛 诇讗讞讜专讬讛 讛讻转讛 讘转讜讱 讗专讘注 讗诪讜转 驻讟讜专 砖讗讬谉 讝讛 讻讞讜 砖讗驻讬诇讜 谞驻诇讛 诪讗诇讬讛 注诇 讛讻讜转诇 讛讬讗 讞讜讝专转 诇讗讞讜专讬讛 讗专讘注 讗诪讜转 讗讘诇 讗诐 诇讗讞专 讗专讘注 讗诪讜转 讛讻转讛 讞讬讬讘 砖讝讛讜 讻讞讜 讛讙诪讜专 讜讚讜拽讗 讘砖讬砖 讘讛 讻讚讬 诇讛诪讬转 讜讻谉 讛注谞讬谉 讘讙诇讜转 讜讘爪专讜专 诪讬讛讗 讗讬谉 诇讞诇讜拽 讘讬谉 讗专讘注 诇讬转专 诪讗专讘注 诪转讜讱 讻讘讚讛 讗讬谉 讚专讻讛 诇讞讝讜专 诇讗讞讜专讬讛 讻诇 讻讱 讜讻谉 讻讬讜爪讗 讘讻诇 讚讘专讬诐 讗诇讜 诇驻讬 专讗讜转 注讬谞讬 讛讚讬讬谞讬诐:



拽讚讜砖 诪讬 讞讟讗转 讛讜讗 砖讗讞专 砖谞转诪诇讗讜 讛诪讬诐 诇砖诐 诪讬 讞讟讗转 讘讻诇讬 诪谉 讛诪注讬讬谞讜转 讗讜 诪谉 讛谞讛专讜转 讻讚讬 砖诪转讜讱 讞讬讜转谉 讬讻谞住讜 诇讻诇讬 注诇 讛讚专讱 砖讬转讘讗专 讘诪拽讜诪讜 谞讜转谉 讗讞"讻 讗驻专 注诇 驻谞讬 讛诪讬诐 讜诪注专讘 讛讻诇 讜谞转讬谞转 讗驻专 讝讛 讛讜讗 讛谞拽专讗 拽讚讜砖 讜爪专讬讱 砖讬谞转谉 砖诐 讘讻讜讜谞讛 讙诪讜专讛 诪讬讚讜 注诇 讛诪讬诐 讗讘诇 讗诐 谞驻诇 讛讗驻专 诪谉 讛讻诇讬 砖讘讜 讛讗驻专 诇转讜讱 讛诪讬诐 讗讜 讗驻讬诇讜 谞转谉 讛讜讗 讛讗驻专 注诇 爪讚 讛讻诇讬 讗讜 注诇 讬讚讜 讜谞驻诇 讗讞"讻 讛讗驻专 诪讗讬诇讬讜 诪爪讚 讛讻诇讬 讗讜 诪讬讚讜 诇诪讬诐 砖诇讗 诪讻讞 讛转讝转讜 谞驻住诇讜 讛讗 讗诐 谞驻诇讜 诪讻讞讜 讗注"驻 砖谞注砖讛 爪讚 讛讻诇讬 讗诪爪注讬 讻讙讜谉 砖诇讗 讛讬讛 讛讻诇讬 砖诇 诪讬诐 诪讜谞讞 转讞转 爪讚 讻诇讬 砖讘讜 讛讗驻专 注讚 砖讬讛讗 砖讜转转 诪砖诐 诇诪讬诐 讗诇讗 砖诪讻讞 讛砖诇讻转讜 讗转 讛讗驻专 讛讜讗 谞讬转讝 诇讗讞讜专讬讜 讜谞讜驻诇 诪讻讞 讝专讬拽转讜 诇转讜讱 讛诪讬诐 讻砖专讬诐:



讻诇讬诐 砖谞讟诪讗讜 讘诪转 爪专讬讻讬谉 讛讝讗讛 讜讗诐 讛讝讛 注诇 砖谞讬诐 讻讗讞讚 讛讜讗讬诇 讜谞转讻讜讜谉 诇讻讱 讜讻谉 砖讘讗讛 讛讛讝讗讛 诇砖谞讬讛诐 诪讻讞讜 诪讻讬讜谉 砖讛讙讬注讛 讛讛讝讗讛 诇讙讜祝 讛讻诇讬诐 讻诇 砖讛讜讗 讟讛专讜 讗讘诇 讗诐 诇讗 谞转讻讜讜谉 讗诇讗 诇讗讞讚 讗讜 砖谞转讻讜讬谉 诇砖谞讬讛诐 讜讛讝讛 注诇 讗讞讚 诪讛诐 讜诇讗 注诇 讛砖谞讬 讗注"驻 砖谞讟驻讜 讛诪讬诐 诪谉 讛专讗砖讜谉 注诇 讛砖谞讬 讗讬谞讜 讻诇讜诐 诪注转讛 诪讞讟 砖讛讬转讛 谞转讜谞讛 注诇 讛讞专砖 讜讛讝讛 注诇讬讛 住驻拽 注诇 讛诪讞讟 讛讝讛 住驻拽 注诇 讛讞专砖 讜谞诪爪讛 诪诪谞讜 注诇 讛诪讞讟 讛讝讗转讜 驻住讜诇讛 讜讗诐 诪讻讞讜 讗注"驻 砖谞注砖讛 讛讞专砖 讗诪爪注讬 讻讙讜谉 砖诇讗 砖转转 讗诇讗 砖讛讜转讝 诪谉 讛讞专砖 诇诪讞讟 讟讛讜专:



诪讬 砖讻驻转 讗转 讞讘讬专讜 讜讛谞讬讞讜 讻驻讜转 讘诪拽讜诐 诪专讜爪转 讛诪讬诐 讜讛驻谞讛 诪专讜爪转 讛诪讬诐 注诇讬讜 讗诐 讛谞讬讞讜 讻诇 讻讱 住诪讜讱 诇砖驻转 讛讬诐 注讚 砖讻讞 专讗砖讜谉 砖诇 诪讬诐 讛诪讬转讜 谞讛专讙 注诇讬讜 讜讗诐 讛谞讬讞讜 专讞讜拽 注讚 砖诇讗 讛讙讬注讜 讛诪讬诐 注诇讬讜 讘讻讞 专讗砖讜谉 讗诇讗 砖诇讗讞专 诪讻谉 讛讙讬注讜 注讚讬讜 讗讬谉 讝讛 讗诇讗 讙专诪讗 讜驻讟讜专 讝专拽 讗讘谉 诇诪注诇讛 讻谞讙讚 转谞讜注转讛 讛讟讘注讬转 讗诐 讛专讙讛 讚专讱 注诇讬讬转讛 讞讬讬讘 砖讝讛讜 讻讞讜 讛讙诪讜专 讜讗诐 讚专讱 讬专讬讚转讛 驻讟讜专 砖讛专讬 讻诇讛 讻讞讜 讜讛讬讗 讬讜专讚转 诪爪讚 讟讘注讛 讛诇讻讛 诇爪讚讚讬谉 讜讛专讙讛 讞讬讬讘 砖讝讛讜 讻讞讜 讗诇讗 砖讛讜讗 讻讞 讞诇讜砖:





讬讚 专诪"讛

讜讛讗 讚讗诪专 专讘讛 讚讞驻讜 诇讘讜专 讜讝专拽 讘讜 讞抓 讜转专讬住 讘讬讚讜 驻砖讜讟讜转 讛谉 讚讻讬 拽讗 诪讬讞讬讬讘 讗讙讬专讬 讚拽讟诇讬 诇讬讛 拽讗 诪讬讞讬讬讘 讜讛讻讗 讻讬讜谉 讚讻讬 砖专讬 讘讬讛 讙讬专讬讛 诪驻住拽 讛讜讜 驻住拽讬 诇讗 诪讬讞讬讬讘 注诇讬讛讜 讗诪讗讬 拽讗 诪讞讬讬讘转 诇讬讛 讗诪讗讬 讚注讘讚 讘转专 讛讻讬 讛讛讜讗 讙专诪讗 讘注诇诪讗 讛讜讗 讚讛讗 诇讗讜 讗讬讛讜 讗讛谞讬 讘讙讜驻讬讛 讗诇讗 诪注砖讛 拽诪讗 讛讜讗 讚讗讛谞讬 讘讙讜驻讬讛 讜讻谉 讛讗 讚讗诪专 专讘讛 讝专拽 讘讜 讞抓 讜住讬诪谞讬谉 讘讬讚讜 驻砖讜讟讛 讛讬讗 讜讗住拽讗 专讘 讗砖讬 讛讬诇讻讱 讻讬讜谉 讚驻讟专转 诇讬讛 诪砖讜诐 讚讬讻讜诇 诇讛转专驻讗讜转 讗驻讬诇讜 讛讜讜 住讬诪谞讬谉 讘砖讜拽 讘砖注转 讛讻讗讛 驻讟讜专 讛讜讗讬诇 讜讬讻讜诇 诇讬诇讱 诇砖讜拽 讜诇拽谞讜转 诪讛谉 讜诇讛转专驻讗讜转. 讗"诇 专讘 讗讞讗 讘专讬讛 讚专讘讗 诇专讘 讗砖讬 诇讗 讛讜讜 住讬诪谞讬谉 诪爪讜讬讬谉 诇讜 讘砖注转 讛讻讗讛 讜谞讝讚诪谞讜 诇讗讞专 讻谉 讜诇讗 专爪讛 诇讬讟讜诇 诪讛谉 讜诪转 诪讛讜 诪讬 讗诪专讬' 讻讬讜谉 讚讘砖注转 讛讻讗讛 诇讗 讛讜讜 住讬诪谞讬谉 诪讬讞讬讬讘 讚讛讗 讘砖注转 讛讻讗讛 诇讗讜 讬讻讜诇 诇讛转专驻讗讜转 讛讜讛 讗讜 讚讬诇诪讗 讻讬讜谉 讚谞讝讚诪谞讜 诇讜 讘转专 讛讻讬 诪讻诇 诪拽讜诐 讛专讬 讬讻讜诇 诇讛转专驻讜转 诪"诇 诪注讬拽专讗 诪"诇 讛砖转讗 讗"诇 讛专讬 讬爪讗 诪讘"讚 讝讻讗讬 讻诇讜诪专 讛讜讗讬诇 讜讛讬讛 讬讻讜诇 诇讛转专驻讜转 诇驻谞讬 注诪讬讚转讜 讘讘"讚 讛专讬 谞诪爪讗转 诇专讜爪讞 讝讻讜转 讘讗讜转讛 砖注讛 讜讗注"驻 砖诪转 讗讞专 讻谉 驻讟讜专 砖讛专讬 讬爪讗 诪讘"讚 讝讻讗讬 讜讛讗讬 驻讬专讜砖讗 诇讗 诪讬转讜拽诐 讗诇讗 讻讙讜谉 砖讛讬讜 住讬诪谞讬谉 诪讝讜诪谞讬谉 诇讜 讘砖注转 注诪讬讚转讜 讘讚讬谉 讚讛讜"诇 讻诪讗谉 讚讗诪讚讜讛讜 诇讞讬讬诐 讜诪转 讜讬砖 讗讜诪专讬诐 讛讜讗讬诇 讜拽讜讚诐 注讜诪讚讜 讘讚讬谉 谞诪爪讗 诇讜 讝讻讜转 讗讬谉 诇谞讜 诇讞讬讬讘讜 讜讛讬讬谞讜 讚讗诪专讬' 讛专讬 讬爪讗 诪讘"讚 讝讻讗讬 讻诇讜诪专 讛讜讗讬诇 讜讘砖注转 注诪讬讚讛 讘讚讬谉 专讗讜讬 诇讝讻讜转讜 谞诪爪讗 砖讬爪讗 诪讘"讚 讝讻讗讬 讜讗祝 注"驻 砖讘砖注转 讛讻讗讛 讛讬讛 专讗讜讬 诇讞讬讬讘讜 驻讟讜专 讜诪讬诇转讗 爪专讬讻讗 注讬讜谞讗:



讜讗诪专 专讘讛 讝专拽 爪专讜专 讘讻讜转诇 讜讞讝专讛 诇讗讞讜专讬讛 讜讛专讙讛 讞讬讬讘 诪讬转讛 讛讬讻讗 讚讗转专讜 讘讬讛 讗诇 转讝专讜拽 砖诇讗 转讛专讜讙 讜转转讞讬讬讘 诪讬转讛 讜讗诪专 注诇 诪谞转 讻谉 讗谞讬 注讜砖讛. 讜转谞讗 讚讘专讬讬转讗 转讜谞讛 驻' 砖谞讗讛 讻讙讜谉 讗诇讜 讛诪砖讞拽讬谉 讘讻讬讚讜专 砖讛专讙讜 讚专讱 讞讝专转讛 讘诪讝讬讚 谞讛专讙讬谉 讛讬讻讗 讚讛转专讜 讘讬讛 拽专讬 诪讝讬讚 讜诇讬砖谞讗 讚拽专讗 谞拽讟 讚讻转讬讘 讜讻讬 讬讝讬讚 讗讬砖 注诇 专注讛讜 诇讛讜专讙讜 讻讜' 讘砖讜讙讙 讙讜诇讬谉. 讜诪转诪讛讬谞谉 讘砖讜讙讙 讙讜诇讬谉 驻砖讬讟讗 诪讛讬讻讗 转讬住拽 讗讚注转讬谉 [诇诪讬驻讟专] 讜诪讛讚专讬谞谉 讘诪讝讬讚 谞讛专讙讬谉 讗爪讟专讬讻讗 诇讬讛 住讚"讗 讻讬 讗转专讜 讘讬讛 讗诇 转讝专讜拽 砖诪讗 转讞讝讜专 讜转讛专讜讙 讛转专讗转 住驻拽 讛讬讗 讚诪讬 讬讬诪专 讚讛讚专讗 讛讗 拽诪"诇 讚讜讚讗讬 讛讚专讗 讗讬 谞诪讬 讛转专讗转 住驻拽 [讛转专讗讛] 讛讬讗 讜讻专讘讬 讬讜讞谞谉 讚讗诪专 (诪讻讜转 讟"讜:) 讛转专讗转 住驻拽 砖诪讛 讛转专讗讛 讜讛讗 讚转讗谞讬 专讘 转讞诇讬驻讗 谞诪讬 讛讻讬 讗讬讻讗 诇驻专讜砖讛 诇注谞讬谉 讞讬讜讘 诪讬转讛 诪讬讬专讬 讜注诇 讻专讞讬讱 讛讬讻讗 讚讗诪专讬谞谉 讘讬讛 讞讬讬讘 住转诪讗 讻诇 讛讬讻讗 讚讗讬讻讗 诇驻专讜砖讬 讘讞讬讜讘 诪讬转讛 讟驻讬 注讚讬祝 讗讘诇 专讘讬谞讜 砖诇诪讛 讝"诇 驻专讬砖 诇讛 诇讛讗 讚专讘 转讞诇讬驻讗 诇注谞讬谉 讙诇讜转 讻讚讘注讬谞谉 诇诪讬诪专 拽诪谉:



转讗谞讬 专讘 转讞诇讬驻讗 讘专 诪注专讘讗 拽诪讬讛 讚专讘讬 讗讘讛讜 讻讙讜谉 讗诇讜 讛诪砖讞拽讬谉 讘讻讚讜专 砖讛专讙讜 讚专讱 讞讝专转讛 讘转讜讱 讗专讘注 讗诪讜转 讻诇讜诪专 讗诐 讘转讜讱 讗专讘注 讗诪讜转 诪讛诇讬讻转讛 讛专讙讜 砖拽讜讚诐 砖讛诇讻讛 讗专讘注 讗诪讜转 讞讝专讛 讜讛专讙讛 驻讟讜专讬谉 讜讗诐 讞讜抓 诇讗专讘注 讗诪讜转 诪讛诇讬讻转讛 讛专讙讛 砖诇讗讞专 砖讛诇讻讛 讗专讘注 讗诪讜转 诇驻谞讬讛 讞讝专讛 讜讛专讙讛 讞讬讬讘讬谉 讻讚诪驻专砖 讟注诪讗 讜讗讝讬诇. 讜讚讬讬拽讬谞谉 注诇讛 讛讬讻讬 讚诪讬 讗讬 讚拽讗 谞讬讞讗 诇讬讛 讘讛讗讬 砖讬注讜专讗 讚讗讝诇讗 讻诇讜诪专 讚讛讜讛 住讙讬讗 诇讬讛 诇讝讜专拽 讘讛讛讜讗 砖讬注讜专讗 诇讞讜讚讬讛 讗驻讬诇讜 讻讬 讗讝诇讗 驻讜专转讗 谞诪讬 诇讬讞讬讬讘 讚讛讗 [谞讬讞讗 诇讬讛] 讘讛讻讬 讜讗讬 讚诇讗 谞讬讞讗 诇讬讛 讘讛讛讬讗 砖讬注讜专讗 诇讞讜讚讬讛 讗诇讗 专讜爪讛 讛讬讛 砖转讛诇讱 讬转专 诪讻谉 讗驻讬诇讜 讻讬 讗讝诇讗 讟讜讘讗 谞诪讬 讻诇讜诪专 讬转专 诪讗专讘注 讗诪讜转 诇讗 诇讬讞讬讬讘 讚讛讗 诇讗 讛讜讛 谞讬讞讗 诇讬讛 讘讛讛讜讗 砖讬注讜专讗 诇讞讜讚讬讛. 讜讬砖 诇驻专砖 讛讬讻讬 讚诪讬 讗讬 讚拽讗 谞讬讞讗 诇讬讛 讚诇讗 转讬讝讬诇 讟驻讬 诪讛讛讜讗 砖讬注讜专讗 讚讗讝诇讗 讗驻讬诇讜 讻讬 讗讝诇讗 驻讜专转讗 谞诪讬 诇讬讞讬讬讘 讚讛讗 诇讗 讛讜讛 谞讬讞讗 诇讬讛 讚转讬讝讬诇 讟驻讬 讜讗讬 讚诇讗 拽讗 谞讬讞讗 [诇讬讛] 讚诇讗 转讬讝讬诇 讟驻讬 讗诇讗 诪讬谞讞 讛讜讛 谞讬讞讗 诇讬讛 讚转讬讝讬诇 讟驻讬 诪讛讛讜讗 砖讬注讜专讗 讚讗讝诇讗 讗驻讬诇讜 讻讬 讗讝诇讗 讟驻讬 诪讗专讘注 讗诪讜转 谞诪讬 诇讬驻讟专 讚讛讗 讛讜讛 谞讬讞讗 诇讬讛 讚转讬讝讬诇 讟驻讬 诇讗 讗转注讘讬讚讗 诪讞砖讘转讜. 讜专讗讬谞讜 讘讛 驻讬专讜砖 讗讞专 讜讗讬谞讜 讻讚讗讬 诇驻讬讻讱 诇讗 讻转讘谞讜讛讜 砖诇讗 诇讛讗专讬讱 讘讚讘专 砖讗讬谉 讘讜 诪讜注讬诇. 讜讗住讬拽谞讗 诇讗 爪专讬讻讗 讘住转诪讗 讜住转诐 讛诪砖讞拽讬谉 讘讻讚讜专 讻诪讛 讚讗讝诇讗 讟驻讬 诪讬谞讞 谞讬讞讗 诇讛讜 讛讬诇讻讱 讗讬 讗讝诇讗 讞讜抓 诇讗专讘注 讗诪讜转 讞讬讬讘 讚谞讬讞讗 诇讬讛 讘爪讬专 诪讛讻讬 驻讟讜专 讚诇讗 谞讬讞讗 诇讬讛 讘讛讗讬 砖讬注讜专讗. 讜讬砖 诇驻专砖 讻讙讜谉 讗诇讜 讛诪砖讞拽讬谉 讘讻讚讜专 砖讛专讙讜 讚专讱 讞讝专转 讛讻讚讜专 讛专讙讜 讘转讜讱 讗专讘注 讗诪讜转 诇讻讜转诇 驻讟讜专讬谉 讞讜抓 诇讗专讘注 讗诪讜转 诇讻讜转诇 讞讬讬讘讬谉 讜讚讬讬拽讬谞谉 讛讬讻讬 讚诪讬 讗讬 讚谞讬讞讗 诇讬讛 讚转讛讚专 讻讬 讛讗讬 砖讬注讜专讗 诪谉 讛讻讜转诇 讜诇讻讗谉 讗驻讬诇讜 驻讜专转讗 谞诪讬 诇讬讞讬讬讘 讜讗讬 讚诇讗 谞讬讞讗 诇讬讛 讘讛讗讬 砖讬注讜专讗 讚讛讚专讗 讗诇讗 谞讬讞讗 诇讬讛 讚转讛讚专 讟驻讬 讻讬 讛讚专讗 谞诪讬 讟驻讬 诪讗专讘注 讗诪讜转 诇讗 诇讬讞讬讬讘. 讜讗住讬拽谞讗 住转诐 讛诪砖讞拽讬谉 讘讻讚讜专 讻诪讛 讚讗讝诇讗 讟驻讬 诪谉 讛讻讜转诇 讜诇讻讗谉 诪讬谞讞 谞讬讞讗 诇讛讜 讞讝专转讛 诪谉 讛讻讜转诇 拽专讬 诪讬讝诇 诪砖讜诐 讚诇讙讘讬 讛谞讱 讚拽讬讬诪讬 讙讘讬 讻讜转诇 诪讬讝诇 讛讜讬 讗讬 谞诪讬 讛讻讬 拽讗诪专 住转诐 诪砖讞拽讬谉 讘讻讚讜专 讻诪讛 讚讗讝诇讗 讟驻讬 诪讬谞讞 谞讬讞讗 诇讛讜 讛讬诇讻讱 注诇 讻专讞讬讱 谞讬讞讗 诇讛讜 讚转讛讚专 讟驻讬 讻讬 讛讬讻讬 讚转讬诪讟讬 诇讬讚讬讛讜 砖讻谉 讚专讱 讛诪砖讞拽讬谉 讘讻讚讜专 砖讝讜专拽讬谉 讗讜转讜 诇专讞讜拽 讜注讜诪讚讬谉 讘诪拽讜诪谉 注讚 砖讛讻讚讜专 讞讜讝专 讜诪拽讘诇讬谉 讗讜转讜 诪谉 讛讗讜讬专 讘讬讚谉. 诪讬讛讜 驻讬专讜砖讗 拽诪讗 诪住转讘专 讟驻讬 讚诇砖讜谉 讗讝诇讗 讟驻讬 诇讗 诪砖诪注 讗诇讗 讚专讱 讛诇讬讻转讛:



讜讚讬讬拽讬谞谉 诇诪讬诪专 讚讻讬 讛讗讬 讙讜讜谞讗 讚拽讗 讛讚专讗 诪诪讬诇讗 讻讞讜 讛讜讗 讜专诪讬谞讛讬 讛诪拽讚砖 讻诇讜诪专 谞讜转谉 讗转 讛讗驻专 砖诇 讞讟讗转 注诇 讛诪讬诐 讜讛讬讬谞讜 讚拽专讬 拽讬讚讜砖 讻诇讜诪专 砖诪拽讚砖 讗转 讛诪讬诐 讘讗驻专 讜爪专讬讱 诇讬转谉 讗转 讛讗驻专 诇诪讬诐 讞讬讬诐 诇驻讬 讛砖讜拽转 砖讛讬转讛 讘讘讬转 讛诪拽讚砖 砖讛诪讬诐 讬讜爪讗讬谉 诪谉 讛诪注讬讬谉 诇砖讜拽转 讚专讱 谞拽讘 讻讚讬 砖讬转谉 注诇讬讛谉 讗转 讛讗驻专 讘注讜讚谉 诪讬诐 讞讬讬诐 讜讞讜讝专 讜谞讜转谉 讘讻诇讬 讻讚讻转讬讘 诪讬诐 讞讬讬诐 讗诇 讻诇讬 砖转讛讗 讞讬讜转谉 讘讻诇讬 讜讛讗讬 讜谞转谉 注诇讬讜 诇讗讜 诇诪讬诪专 讚谞讜转谉 讛诪讬诐 注诇 讛讗驻专 讚诪砖诪注 砖谞讜转谉 讛讗驻专 转讞讬诇讛 诇诪讟讛 讗诇讗 讛讗讬 注诇讬讜 注诪讜 讛讜讗 讻讚讻转讬讘 讜注诇讬讜 诪讟讛 诪谞砖讛 砖诇讗讞专 拽讬讚讜砖 讛诪讬诐 讘讗驻专 讛谉 谞讬转谞讬谉 讘讻诇讬 讘注讜讚讬讬谉 讞讬讬诐 讜诇驻讬 砖讗讬 讗驻砖专 诇拽讚砖谉 讘诪注讬讬谉 诪拽讚砖讬谉 讗讜转谉 讘砖讜拽转 砖讛诪讬诐 讬讜爪讗讬谉 诪谉 讛诪注讬讬谉 诇转讜讻讛 讚专讱 谞拽讘 拽讟谉 讜诇讗讞专 拽讬讚讜砖谉 谞讜转谞讬谉 讘讻诇讬 讜讗诇讜 讛讬讛 诪拽讚砖 讜谞驻诇 讛讗驻专 注诇 讬讚讜 讗讜 注诇 讛爪讚 爪讚讛 砖诇 砖讜拽转 砖诇讗 注诇 讛讗讙驻讬诐 讜讗讞"讻 谞驻诇 诇砖讜拽转 驻住讜诇 讜住讘专讬谞谉 诇诪讬诪专 讚讛讗讬 谞驻诇 讚拽转谞讬 住讬驻讗 诪讻讞 谞驻讬诇讛 拽诪讬讬转讗 拽讗 诪讬讬专讬 [讗诇诪讗 讻讬 讛讗讬 讙讜谞讗 诇讗讜 讻讞讜 讛讜讗. 讜讚讞讬谞谉 讚讛讗讬 谞驻诇 讚拽转谞讬 诇讗讜 诪讻讞 谞驻讬诇讛 拽诪讬讬转讗 拽讗 诪讬讬专讬] 讗诇讗 讘砖讜转转 诪注爪诪讜 讜讬讜专讚 诪讬讚讜 讗讜 诪谉 讛爪讚 诇砖讜拽转 讻讚专讱 讻诇 讚讘专 讻讘讚 砖讬讜专讚 诇诪讟讛 诪注爪诪讜:



转讗 砖诪注 诪讞讟 砖讛讬讗 谞转讜谞讛 注诇 讛讞专砖 讜讛讝讛 注诇讬讛 谞转讻讜讬谉 诇讛讝讜转 注诇讬讛 诇讟讛专讛 诪讟讜诪讗转 诪转 讜谞专讗讬转 讛讛讝讬讬讛 注诇讬讛 讗诇讗 砖讗讬谉 讬讚讜注 讗诐 注诇 讛诪讞讟 谞驻诇讛 诪转讞讬诇讛 诪砖讬爪讗转 诪讬讚讜 讗讜 注诇 讛讞专砖 讜诪讻讞 谞驻讬诇讛 专讗砖讜谞讛 讞讝专讛 讜谞驻诇讛 注诇 讛诪讞讟 讜诪爪讗 注诇讬讛 讻诇讜诪专 讜诇驻讬讻讱 谞诪爪讗转 讛讛讝讬讬讛 注诇讬讛 驻住讜诇讛 讗诇诪讗 讻讬 讛讗讬 讙讜讜谞讗 诇讗讜 讻讞讜 讛讜讗. 讜驻专讬拽 专讘 讞讬谞谞讗 讘专 讬讛讜讚讛 诪爪讛 注诇讬讛 讗讬转诪专 诪爪讛 讘讛"讗 诇砖讜谉 诪讬爪讜讬 讻讚转谞谉 (转专讜诪讜转 驻讬"讗 诪"讞) 讛专讻讬谞讛 讜诪讬爪转 讜讛讻讬 拽讗诪专 讗讬谉 讬讚讜注 讗诐 诪转讞讬诇讛 注诇 讛诪讞讟 谞驻诇讛 讗讜 注诇 讛讞专砖 谞驻诇讛 讜谞转诪爪讛 讛讞专砖 注诇 讛诪讞讟 讚诇讗讜 讻讞讜 讛讜讗 讛讻讬 讗砖讻讞谉 诇讛 讘谞讜住讞讬 注转讬拽讬 讜讚讬讬拽讬 诇诪讗讬 讚住"讚 诪注讬拽专讗 讗讬转 讘讛讜 诪爪讗 讘讗诇"祝 讜诇诪讗讬 讚讗讜拽讬诐 诇讘住讜祝 诪讬爪讛 讘讛"讗 讜讗讬转 讚讙专住讬 讗讬驻讻讗 讜诇讗 住诇拽讗 诇讛讜 讻讛讜讙谉 谞拽讬讟讬谞谉 讛砖转讗 讚讻诇 讛讬讻讗 讚讗转讬讗 诪讻讞 谞驻讬诇讛 拽诪讬讬转讗 讚讗转讗 诪讻讞讜 讻讞讜 讛讜讬 讘讬谉 诇注谞讬谉 讛讝讗讛 讘讬谉 诇注谞讬谉 讞讬讜讘 诪讬转讛 讜讗讬 砖讜转转 讛讜讗 诇讗讜 讻讞讜 讛讜讗 诇讻诇 诪讬诇讬:



讗诪专 专讘 驻驻讗 讛讗讬 诪讗谉 讚讻驻转讬讛 诇讞讘专讬讛 讜讗砖拽讬诇 注诇讬讛 讘讬讚拽讗 讚诪讬讗 讛砖讬讗 诪专讜爪转 讝专诐 讛诪讬诐 注诇讬讜 讞讬讬讘 诪讗讬 讟注诪讗 讙讬专讬 讚讬讚讬讛 谞讬谞讛讜 讗砖拽讬诇 讻讚讗诪专讬谞谉 讛转诐 (讘"拽 驻"讗:) 讛讜讜 砖拽讬诇讬 讜讗讝诇讬 讘讗讜专讞讗 讜讗讬 拽砖讬讗 诇讱 诪讻讚讬 讛讻讗 诇讗讜 讘讚讗讝诇讬 诪讻讞讜 注住讬拽讬谞谉 讗诇讗 讻讙讜谉 砖讛讬讛 讚讘专 诪驻住讬拽 讘讬谉 讛诪讬诐 讜讘讬谞讜 讜谞讟诇讜 讜谞诪爪讗讜 讛诪讬诐 讘讗讬谉 注诇讬讜 诪讗讬诇讬讛谉 讜讗诪讗讬 诪讬讞讬讬讘 讛讗 诇讗讜 讻讞讜 讛讜讗 讜转讜 诪讗讬 砖谞讗 诪讚专讘讛 讚讗诪专 讝专拽 讘讜 讞抓 讜转专讬住 讘讬讚讜 讜讘讗 讝讛 讜谞讟诇讜 讜讗驻讬诇讜 讛讜讗 拽讚诐 讜谞讟诇讜 驻讟讜专 讚讘注讬讚谞讗 讚砖讚讗 诪驻住拽 驻住讬拽讬 讙讬专讬 讗诇诪讗 讗注"讙 讚拽讗 砖拽讬诇 诇讬讛 诇讛讛讜讗 诪讬讚注诐 讚讛讜讛 诪驻住讬拽 讘讬谞讬讛 讜讘讬谉 讙讬专讬讛 讚砖讚讗 讘讬讛 驻讟讜专 讜讻"砖 讛讻讗 讚讛谞讬 讙讬专讬 诇讗讜 诪讻讞讜 拽讗 讗讝诇讬 讜讗诪讗讬 诪讬讞讬讬讘 诇讗 转拽砖讬 诇讱 讚讗注"讙 讚诇讗讜 讻讞讜 讛讜讗 (讚诪讞砖讘) [讻讬讜谉 讚诪讞诪转] 诪注砖讛 讚讬讚讬讛 拽讗讝诇讬 讻讻讞讜 讚诪讬 讚讛讗 讙讬专讬讛 讻讬 拽讗讝诇讬 诇讗讜 诪讞诪转 讻讞讜 拽讗 讗讝诇讬 讗诇讗 诪讞诪转 讚砖讘讬拽 诇讬转专讛 砖诇 拽砖转 讜讗讝诇讬 讙讬专讬 诪诪讬诇讗 讜诪讬讞讬讬讘 注诇讬讬讛讜 讛讻讗 谞诪讬 诇讗 砖谞讗. 讜讛讬讬谞讜 讚拽讗诪专 专讘 驻驻讗 讙讬专讬 讚讬讚讬讛 谞讬谞讛讜 讜诪讬讞讬讬讘 讜诇讗 讚诪讬讗 讛讗 诪讬诇转讗 诇讝专拽 讘讜 讞抓 讜转专讬住 讘讬讚讜 讚讗诇讜 讛转诐 讻讬 住诇拽讬讛 诇转专讬住 诪讬拽诪讬 讚谞讬诪讟讬 讙讬专讗 诇讙讘讬讛 讛讜讗 讚住诇讬拽讬讛 讚讗讬 诇讘转专 讚诪讟讗 诇讙讘讬 转专讬住 讗注"讙 讚讛讜讛 诪住诇讬拽 诇讬讛 诇转专讬住 转讜 诇讗 讛讜讛 讗讝讬诇 讙讬专讗 讟驻讬 讜诇讗 讛讜讛 诪讬拽讟讬诇 讗诇讗 讜讚讗讬 注诇 讻专讞讬讱 讘讚住诇拽讬讛 诪拽诪讬 讚谞诪讟讬 诇讙讘讬讛 注住拽讬谞谉 讜讗诪讟讜诇 讛讻讬 驻讟讜专 讚讻讬 住诇拽讬讛 诇讗讜 诪讬讚讬 注讘讚 诪讗讬 讗诪专转 住讜祝 讞抓 诇讘讗 讛讗 讗诪专谉 讻诇 住讜祝 讛讜专讙 诇讘讗 驻讟讜专 讚讙专诪讗 讘注诇诪讗 讛讜讗 讗讘诇 讛讻讗 讚讻讬 住诇拽讬讛 诇注驻专讗 讚诪驻住讬拽 讘讬谉 诪讬讗 诇讚讬讚讬讛 诪讬讗 讛讜讜 谞讙注讬 讘讛讛讜讗 注驻专讗 讙讜驻讬讛 讻讬 住诇拽讬讛 诇注驻专 讙讬专讬 讚讬讚讬讛 [讛讬讗] 讜讗诪讟讜诇 讛讻讬 诪讬讞讬讬讘 转讚注 讚讛讗 诪讬讬转 诪讞诪转 诪讬讗 讚讗转讜 诇讘转专 讛讻讬 驻讟讜专 讻讚讗诪专讬谞谉 讜讛谞讬 诪讬诇讬 讘讻讞 专讗砖讜谉 讻诇讜诪专 讛讬讻讗 讚诪讬讬转 诪讞诪转 诪讬讗 讚讗转讬 讘讻讞 专讗砖讜谉 讻讬 住诇拽讬讛 诇讛讛讜讗 诪讚注诐 讚诪驻住讬拽 讘讬谞转讬讬诐 讜讛讬讬谞讜 诪讬讗 讚诪讬注拽专讜 诪讚讜讻转讬讬讛讜 讘砖注转 讞讬诇讜拽 讛讚讘专 讜讛诪驻住讬拽 讜讗讬谞讜谉 诪讬讗 讚诪讬拽专讘讬 诇讚讘专 讛诪驻住讬拽 讗讘诇 诪讬讗 讚讗转讜 讘转专 讛讻讬 讬讛讬谞讬 讻讞 砖谞讬 驻讟讜专 讚讙专诪讗 讘注诇诪讗 讛讜讗 讻讚驻专砖讬谞谉. 讜讗讬讻讗 诇驻专讜砖讬 讜讛谞讬 诪讬诇讬 讘讻讞 专讗砖讜谉 砖讛诪讬诐 讛讬讜专讚讬谉 讘砖注' 砖驻讬谞讛 诇讛谉 讚专讱 诇讗 注诪讚讜 注讚 砖讛讙讬注讜 诇讗讬砖 讛讻驻讜转 讗讘诇 讗诐 注诪讚讜 讘讚专讱 诪讞诪转 讚讘专 砖注讬讻讘谉 讜诇住讜祝 谞诪砖讻讜 诪讗诇讬讛谉 讜讛诇讻讜 诇讗讜 讙讬专讬 谞讬谞讛讜 讻讚讗诪专讬谞谉 讘驻专拽 讛讘讬转 讜讛注诇讬讛 (讘讘讗 诪爪讬注讗 拽讬"讝.) 讚讻诇 讛讬讻讗 讚转讬诪讬 诪讬讗 讜讛讚专 讗讝诇讬 诇讗讜 讙讬专讬 谞讬谞讛讜 讜讛谞讬 转专讬 驻讬专讜砖讬 诪注诇讬讬 谞讬谞讛讜 讚转专讜讬讬讛讜 讗诇讬讘讗 讚讛讬诇讻转讗 住诇拽讬 讜诇讗 诪讬讞讬讬讘 注讚 讚诪讬讬转 诪讞诪转 诪讬讗 讚诪讬注拽专讬 讘砖注转 诪注砖讛 讜讛讜讗 讚诇讗 讗讬注讻讘讜 讘讗讜专讞讗 讚讗注"讙 讚讙诪专讗 诇讗讜 讛谞讬 转专转讬 诪讬诇讬 拽讗诪专 讛讻讗 诪讻诇 诪拽讜诐 讞讚讗 讚讗诪专 讗诪专 讜讗讬讚讱 讗注"讙 讚诇讗 驻讬专砖 讘讛讚讬讗 讻讬讜谉 讚注诇 讻专讞讬讱 讚讬谞讗 诇讗 讗爪讟专讬讱 诇驻专讜砖讬讛. 诪讬讛讜 驻讬专讜砖讗 讘转专讗 讚讬讬拽 讟驻讬 诪砖讜诐 讚诇驻讬专讜砖讗 拽诪讗 讗讬谉 诇讚讘专 拽爪讘讛 讜转讜 讚讻讜诇讛讜 诪讬讗 讚住诪讬讻讬 诇讛讚讚讬 讻讞讚 讙讜驻讗 讚诪讜. 讜讗讬转 讚诪驻专砖讬 讜讛谞讬 诪讬诇讬 讘讻讞 专讗砖讜谉 讻讙讜谉 砖讛谞讬讞讜 住诪讜讱 诇砖驻转 讛诪讬诐 讜讛砖驻讛 诪讚专讜谉 讜讘讻讞 专讗砖讜谉 讻砖驻讬谞讛 诇讛谉 讚专讱 诇爪讚 讝讛 谞驻诇讜 注诇讬讜 讚讛讜讬 讻讞讜 讗讘诇 讘讻讞 砖谞讬 砖讛谞讬讞讜 专讞讜拽 拽爪转 讜诇讗 谞驻诇讜 讛诪讬诐 讘爪讗转诐 诪讙讚讜转讬讛谉 注诇讬讜 讗诇讗 诇讗讞专 诪讻讗谉 讛诇讻讜 注讚 诪拽讜诐 砖讛讜讗 砖诐 讙专诪讗 讛讜讗 讜诇讗讜 诪讻讞讜. 讜诇讗讜 诪讬诇转讗 讛讬讗 讚讻讬讜谉 讚拽讗诪专讬谞谉 讚讙讬专讬讛 谞讬谞讛讜 诪讛 诇讬 讻讬 诪讟讜 诇讗诇转专 诪"诇 讻讬 诪讟讜 诇讗讞专 讝诪谉:



讜讗"专 驻驻讗 讝专拽 爪专讜专 诇诪注诇讛 讜讛诇讻讛 诇爪讚讚讬谉 讚专讱 注诇讬转讛 砖诇讗 注诇转讛 诇诪注诇讛 诇诪拽讜诐 砖谞转讻讜讜谉 诇讝专拽讛 讘讻讬讜讜谉 讗诇讗 谞讟转讛 诇爪讚讚讬谉 讜讛专讙讛 讞讬讬讘 讜讛讜讗 讚讗转专讜 讘讬讛. 讗"诇 专讘 砖讬诪讬 讘专 讗砖讬 诇专讘讬谞讗 诪"讟 讗诪专 诇讬讛 诪砖讜诐 讚讻讞讜 讛讜讗 讜讗拽砖讬 诇讬讛 讗讬 讻讞讜 讛讜讗 转讬讝讬诇 诇注讬诇 讚讛讗 讗讬讛讜 讻讬 讗讬讻讜讜谉 诇诪讝专拽讛 诇注讬诇 讛讜讗 讚讗讬讻讜讜谉 讜讗讛讚专 诇讬讛 讗讬 诇讗讜 讻讞讜 讛讜讗 讗诪讗讬 讗讝诇讗 诇爪讚讚讬谉 讻讬讜谉 讚讗诪专' 讚讛讗讬 讚讗讝诇讗 诇爪讚讚讬谉 诪砖讜诐 讚讻诇讬 诇讬讛 讻讜讞讜 诇讙诪专讬 讛讜讗 讛讻讬 转讬讝讬诇 诇转讞转 讻诇讜诪专 转讬讞讜转 诇转讞转 讻讚专讱 讻诇 讚讘专 讻讘讚 砖注讜诪讚 讘讗讜讬专 砖讻讬讜谉 砖讻诇讛 讛讻讞 砖讛讜讗 诪注诪讬讚讜 讛讜讗 谞讜驻诇 转讞转讬讜 讜讗讬谞讜 谞讜讟讛 诇讻讗谉 讜诇讻讗谉 讜讗住讬拽谞讗 讗诇讗 讻讞 讻讞讜砖 讛讜讗 讜讗诪讟讜 诇讛讻讬 讗讝讬诇 诇爪讚讚讬谉 讜诇讗 讗讝讬诇 诇注讬诇 讜诪"诪 讻讬讜谉 讚讻讞讜 讛讜讗 讞讬讬讘 讜专讗讬谞讜 讘讛 驻讬专讜砖 讗讞专 讜讗讬谞讜 讻讚讗讬 诇驻讬讻讱 诇讗 讻转讘谞讜讛讜. 讜砖诪注讬谞谉 诪讬谞讛 讚讗讬 讗讝诇讗 转讞转 讜讛专讙讛 驻讟讜专 讚诇讗讜 讻讞讜 讛讜讗 讜讙专诪讗 讘注诇诪讗 讛讜讗 讜讛"诪 讘讝讜专拽 讻诇驻讬 诪注诇讛 讜讞讝专讛 讜讛专讙讛 讗讘诇 诪讬 砖讛讬转讛 讗讘谉 讘讬讚讜 讜谞转讻讜讜谉 诇讛谞讬讞讛 讻讚讬 砖转驻讜诇 注诇 讛讗讚诐 讜转讛专讙 讜讬专讚讛 讜讛专讙讛 讞讬讬讘 讗注"讙 讚诇讗讜 讻讞讜 讛讜讗 讙讬专讗 讚讬讚讬讛 讛讜讗 讚诇讗 讙专注 诪讘讬讚拽讗 讚诪讬讗:





诪讛专砖"讗 - 讞讬讚讜砖讬 讛诇讻讜转

讙诪专讗 诪讛讜 讚转讬诪讗 讛转专讗转 住驻拽 讛讬讗 诪讬 讬讬诪专 讚讛讚专讗 讻讜' 拽爪转 拽砖讛 讗诪讗讬 诇讗 拽讗诪专 讘驻砖讬讟讜转 讚讗讬爪讟专讬讱 诇诪转谞讬 讘诪讝讬讚 谞讛专讙讬谉 讚讻讛讗讬 讙讜讜谞讗 讻讞讜 讛讜讗 讜诇讗 讻讚讘注讬 诇诪讬诪专 讚讻讛讗讬 讙讜讜谞讗 诇讗讜 讻讞讜 讛讜讗 诇拽诪谉 讜讬砖 诇讜诪专 讚讛讻讬 拽讗诪专 讛讗 讚谞拽讟 诇讬讛 讘讻讛讗讬 讙讜讜谞讗 讘诪砖讞拽讬谉 讘讻讚讜专 讜诇讗 谞拽讟 诇讛 讘讝专拽 爪专讜专 注诇 讞讘讬专讜 讜讘讝专讬拽讛 讙讜驻讛 讜诇讗 讛专讙讜 专拽 注诇 讬讚讬 讞讝专转讜 诪讛讻讜转诇 讚讞讬讬讘 诪砖讜诐 讚讘讻讛讗讬 讙讜讜谞讗 讻讞讜 讛讜讗 讻谞专讗讛 诪驻讬专砖"讬 讚讘讛讻讬 讗讬讬专讬 诪讬诇转讬讛 讚专讘讗 讝专拽 爪专讜专 讻讜' 讜讗讛讗 拽讗诪专 讚诇讻讱 谞拽讟 诇讛 讘讻讛讗讬 讙讜讜谞讗 讚诪转讻讜讬谉 诪注讬拽专讗 诇讛专讙讜 注诇 讬讚讬 讞讝专转 讛讻讚讜专 讘讛讻讜转诇 讚诪"讚 讛转专讗转 住驻拽 讻讜' 讜拽"诇:


讘驻讬专砖"讬 讘讚"讛 讗讬 讚谞讬讞讗 诇讬讛 砖诇讗 转讞讝讜专 讬讜转专 讻讜' 注讻"诇 [专"诇] 诪讗讜转讜 诪拽讜诐 砖讞讝专 讜谞驻诇 讛讻讚讜专 讜讛专讙讜 讜诇讻讱 讞讬讬讘 讘讞讜抓 诇讚' 讗诪讜转 砖讛专讬 谞讬讞讗 诇讬讛 砖讞讝专 诇诪拽讜诐 砖谞驻诇 讜讛专讙讜 讗驻讬' 驻讜专转讗 谞诪讬 讘转讜讱 讚' 讗诪讜转 谞诪讬 讘讻讛"讙 讻讬讜谉 讚谞讬讞讗 诇讬讛 砖讞讝专 诇诪拽讜诐 砖谞驻诇 讜讛专讙讜 讜讗讬 诇讗 谞讬讞讗 诇讬讛 砖讞讝专 讻"讻 诇讗讜转讜 诪拽讜诐 砖谞驻诇 讜讛专讙讜 讗驻讬诇讜 讟讜讘讗 谞诪讬 讘讻讛讗讬 讙讜讜谞讗 诇讬驻讟专 讚诇讗 谞转拽讬讬诪讛 诪讞砖讘转讜 讜诪讛专砖"诇 讛讙讬讛 讗讬 讚谞讬讞讗 诇讬讛 砖转讞讝讜专 讬讜转专 讻讜' 注讬讬谉 砖诐 讜讗驻砖专 诪砖讜诐 讚拽砖讬讗 诇讬讛 诇诇砖讜谉 专砖"讬 砖诇驻谞讬谞讜 砖诇讗 转讞讝讜专 讬讜转专 讻讜' 诇诪讛 诇讬 诇诪转诇讬 讛讚讘专 讘诇讗 转讞讝讜专 讬讜转专 专拽 诇讗讜转讜 诪拽讜诐 砖谞驻诇 讜讛专讙讜 讚讛讗 讗讬 谞诪讬 讚谞讬讞讗 诇讬讛 砖转讞讝讜专 讘讗讬讝讛 诪拽讜诐 砖讬讛讬讛 谞诪讬 讞讬讬讘 讻讬讜谉 讚诇诪拽讜诐 砖讞讝专 讜谞驻诇 讜讛专讙讜 谞诪讬 谞讬讞讗 诇讬讛 讙诐 讗讬谉 讝讛 讛驻讻讜 砖讗诪专 讜讗讬 诇讗 谞讬讞讗 砖转讞讝讜专 讻诇 讻讱 讻讜' 讜诇讻讱 讛讙讬讛 讚谞讬讞讗 诇讬讛 砖转讞讝讜专 讻讜' 讚讛讬讬谞讜 砖转讞讝讜专 讬讜转专 诇讗讬讝讛 诪拽讜诐 砖讬讛讬讛 讜诇讻讱 讞讬讬讘 讘讞讜抓 诇讚' 讗诪讜转 讘讻讛"讙 讻讬讜谉 讚谞讬讞讗 诇讬讛 砖转讞讝讜专 诇讗讬讝讛 诪拽讜诐 砖讬讛讬讛 驻讜专转讗 谞诪讬 诇讬讞讬讬讘 讜讗讬 诇讗 谞讬讞讗 诇讬讛 砖转讞讝讜专 诇讗讬讝讛 诪拽讜诐 砖讬讛讬讛 讗诇讗 砖诇讗 转讞讝讜专 讻诇 讻讱 讚讛讬讬谞讜 诇诪拽讜诐 砖谞驻诇 讘讻讛讗讬 讙讜讜谞讗 讗驻讬诇讜 讟讜讘讗 讻讜' 讜讚讜"拽:


转讜住' 讘讚"讛 住转诐 诪砖讞拽讬谉 讻讜' 讚讗讬 拽讗讬 讙讘专讗 转讜讱 讚' 讻讜' 讛讗 讜讚讗讬 诪转讻讜讬谉 讛讜讗 讻讜' 注讻"诇 讜诇讛讗讬 驻讬专讜砖讗 砖讻转讘讜 诇拽诪谉 诪驻讬专讜砖 专砖"讬 讚讻讬爪讚 讛专讙诇 讚驻讬' 驻专讟 诇谞转讻讜讜谉 诇讝专讜拽 讘' 讜讝专拽 讚' 讚诇讗 讛讜讬 讘讻诇诇 讻讬 讬讝讬讚 讙讜' 诇讗 拽砖讬讗 诇讛讜 讚讗讬 讗转专讜 讘讬讛 讜拽讬讘诇 注诇讬讜 讛转专讗讛 讗诪讗讬 诇讗 讛讜讬 讘讻诇诇 讻讬 讬讝讬讚 讙讜' 讚讬砖 诇讜诪专 讚讛"拽 讚谞转讻讜讜谉 诇讝专讜拽 讘' 讜讝专拽 讚' 讜讛专讙 砖诐 讜讚讗讬 诇讗 拽讬讘诇 讛转专讗讛 讚讛讗 诇讗 谞转讻讜讜谉 讗诇讗 诇讝专讜拽 讘' 讜诇讗 讛讜讬 讘讻诇诇 讻讬 讬讝讬讚 讙讜' 讗诇讗 讚讞讬讬讘 讙诇讜转 讜注讬拽专 拽专讗 诇讗 讗转讬 诇驻讟讜专 讘讻讛"讙 讛诪讝讬讚 讚讛讗 诇讗讜 诪讝讬讚 讛讜讗 讻讬讜谉 讚诇讗 谞转讻讜讜谉 专拽 诇讝专讜拽 讘' 讜诇讗 讗讬爪讟专讬讱 拽专讗 讗诇讗 诇讞讬讬讘 讙诇讜转 讗讘诇 讛讻讗 讚拽转谞讬 讘转讜讱 讗专讘注 讚驻讟讜专 诪诪讬转讛 讗讬 诇讗讜 讚拽讬讘诇 讛转专讗讛 讜诇讗 谞转讻讜讜谉 诇讝专讜拽 转讜讱 讗专讘注 驻砖讬讟讗 讚驻讟讜专 讜讻讛"讙 讘讞讜抓 诇讚' 谞诪讬 驻讟讜专 讗诇讗 讚讗转专讜 讘讬讛 讜拽讬讘诇 讻讜' 讜拽"诇:





讞讻诪转 砖诇诪讛

讙诪' 讻诪讛 讚注讬讬谞讬 讟驻讬 诪讬谞讞 谞讬讞讗 诇讬讛 讻爪"诇. 讜谞"讘 住"讗 讻诪讛 讚讗讝诇讛 讟驻讬 诪讬谞讬讛 谞讬讞讗 诇讬讛 讜专砖"讬 诇讗 驻讬专砖 讛讻讬:


专砖"讬 讘讚"讛 讜讗驻讬诇讜 讛讜讗 讛讚讜讞祝 注爪诪讜 讛住"讚:


讘讚"讛 住诪谞讬谉 讛专讗讜讬谉 诇专驻讗讜转讜 讛住"讚:


讘讚"讛 谞讝讚诪谞讜 讻讜' 专讬驻讗 注爪诪讜 讛住"讚:


讘讚"讛 讻讙讜谉 讗诇讜 诪砖讞拽讬谉 讘讻讚讜专 砖讛专讙讜 专讙讬诇讬谉 讻讜' 讻爪"诇 讜诇讗讞专 砖讝专拽讜 讛讜讗 专谉 讻讜' 讻爪"诇 讜诪"讛 讻讙讜谉 讗诇讜 讻讜' 砖讛专讙讜 转讜讱 讚' 讗诪讜转 讻讜' 讛讚"讗:


讘讚"讛 讗讬 讚谞讬讞讗 诇讬讛 讻讜' 砖诇讗 转讞讝讜专 讬讜转专 讛住"讚 讜谞诪讞拽 砖诇讗. 讜谞"讘 讘住"讗 诪爪讗转讬 诪转讜拽 讜讗讬谉 谞专讗讛 讜讚讜"拽.(注讬讬谉 讘诪讛专砖"讗):


讘讚"讛 讗驻讬诇讜 驻讜专转讗 讻讜' 讘砖讜讙讙 讜讟注诪讗 讻讜' 讻爪"诇:


讘讚"讛 讜讗讬 诇讗 谞讬讞讗 讻讜' 讻诇 讻讱 讛住"讚:


讘讚"讛 讗讞"讻 讻讜' 讻讙讜谉 砖谞驻诇 注诇 讬讚讜 讘讻讞 讻讜'. 谞"讘 驻讬专讜砖 砖谞驻诇 讛讗驻专 讜讙讝讬专转 讛诪拽讜诐 砖讛谞转讬谞转 讗驻专 诇转讜讱 讛诪讬诐 转讛讗 讘讬讚讜 诪诪砖 注讬讬谉 讘驻专拽 讜' 讚驻专讛 讜讘诪讬讬诪讜谞讬:


讘讚"讛 讜诪讬爪讛 注诇讬讛 讻讜' 讜谞转讝讛 注诇讬讛 讜拽转谞讬 讻讜' 讻爪"诇:


讘讚"讛 讚讻驻转讬讛 讻讜' 砖驻转 讛讬诐 讛住"讚:


讘讚"讛 讙讬专讬 讚讬讚讬讛 讻讜. 砖讛诪讬诐 讘讗讬诐 讘讻讞 讻讜' 讜讛砖驻讛 诪讚专讜谉 讻爪"诇 讜讛住"讚:


讘讚"讛 讜讘讻讞 专讗砖讜谉 讻讜' 讚讛讜讬 讻讞讜 讛住"讚:





专砖"砖

讙诪专讗 诪爪讗 讗讬转诪专. 驻讬专砖"讬 讚讞讜拽. 讜诪讚讘专讬 讛专诪讘"诐 讘讞讘讜专讜 驻讬"讘 诪讛诇' 驻专讛 讛诇' 讘' 讜讙' 谞专讗讛 讚讙专住 谞诪爪讛 讗讬转诪专 讜谞讻讜谉 诪讗讚 讻讬 诪讬爪讛 砖讛讜讗 诪讘谞讬谉 驻注诇 讛讚讙讜砖 诪砖诪注讜 讚注"讬 讻讞 讛诪讝讛 谞转诪爪讛 讗讘诇 谞诪爪讛 砖讛讜讗 诪谞驻注诇 讬诇"驻 讚诪讗诇讬讜 谞转诪爪讛 注讬' 讝讘讞讬诐 (住讚 讘) 诪讬 讻转讬讘 讬诪爪讛 讬诪爪讛 讻转讬讘 讜讘驻讬专砖"讬 讜讘转讜讬"讟. 讜转诪讬讛谞讬 注诇 诪驻专砖讬 讛诪砖谞讛 砖诇讗 驻讬' 讻驻讬' 讛讙诪专讗 讚讻讗谉. 讜诪讚诇讗 驻专讬讱 诪专讬砖讗 讚诪转谞讬' 讚砖诐 讛讝讛 "注诇 讘' 讻诇讬诐 讻讜' 住驻拽 诪讞讘讬专讜 诪讬爪讛 注诇讬讜 讛讝讬讬转讜 驻住讜诇讛". 注"讻 爪"诇 诪砖讜诐 讚砖诐 讗"诇 讚讛驻住讜诇 讛讜讗 诪讟注诐 讚讻讘专 谞注砖讬转 诪爪讜转讜 讻诪砖"讻 砖诐 讘住"讚. 讜诪讗谉 诇讬诪讗 诇谉 讚诇讗 讻谉 讛讜讗 讘讗诪转 讜谞"诪 讚驻住讜诇 讗祝 讘诪讬爪讛 诪诪砖. 讜谞转讞讝拽讛 拽讜砖讬讬转讬 讚砖诐 注诇 讛专注"讘 注"砖:



专砖"讬 讚"讛 讜讗讞"讻 谞驻诇讛 诇砖讜拽转. 讚专讱 谞拽讘 砖驻讜驻专转. 谞专讗讛 讻讜讜谞转讜 谞拽讘 砖专讞讘讜 讻砖驻讜驻专转 讛谞讜讚. 讜转诪讬讛谞讬 讚砖讬注讜专 讝讛 诇讗 谞讗诪专 讗诇讗 诇注谞讬谉 注讬专讜讘 诪拽讜讗讜转 (驻"讜 讚诪拽讜讗讜转 诪"讝) 讗讘诇 诇注谞讬谉 拽讚讜砖 讻砖讛讬讗 砖诇诪讛 注讚讬驻讗 注"砖 住驻"讚 讘转讜讬"讟:





讛讙讛讜转 讬注讘"抓

讙诪专讗 讜讗诪专 专讘讗 讝专拽 爪专讜专. 谞"讘 专"诇 爪专讜专 讗讘谉:





注专讜讱 诇谞专

讘讙诪专讗 讛专讬 讬爪讗 诪讘"讚 讝讻讗讬: 讗讬谉 诇驻专砖 讚讻讘专 讬爪讗 讝讻讗讬 讚讛讗 讛砖转讗 讛讜讗 讚讚讬讬谞讬谞谉 诇讬讛 讜讗讬 讻讘专 讬爪讗 讝讻讗讬 讜讚讗讬 讚讗讬谉 诪讞讝讬专讬谉 诇讞讜讘 讗诇讗 讛讻讬 拽讗诪专 讻讬讜谉 讚讗讬 讘砖注转 砖讛讬讜 诪爪讜讬讬谉 住诪谞讬谉 诇专驻讗讜转讜 讛讜讬 讚谞讬谞谉 诇讬讛 讛讜讬 驻讟专讬谞谉 诇讬讛 讻讬讜谉 讚诇讗 讛讬讛 讻讗谉 讻讚讬 诇讛诪讬转 讚讗驻砖专 诇专驻讗讜转讜 讜诇讻谉 讙诐 注转讛 诪讬驻讟专 讜谞"诇 砖讬爪讗 拽专讬谞谉 讘爪讬专"讬 讜讛谞讛 诇讗 专讗讬转讬 诇讛专诪讘"诐 砖讛讘讬讗 讛讱 讚讬谞讗 讚讝专拽 诇讬讛 讞抓 讜住诪谞讬诐 讘讬讚讜 讜住诪谞讬诐 讘砖讜拽 讜谞讝讚诪谞讜 讘讬讚讜 讜诪讛 砖讛砖诪讬讟 讻驻转讜 诇驻谞讬 讬转讜砖讬诐 讛拽砖讛 讛专"谉 讜转讬专抓 讚讘讻诇诇 讗讞专讬谞讗 讚讻驻转讜 讜诪转 讘专注讘 讜住讜祝 讞诪讛 诇讘讗 讛讜讗 讜讝讛 诇讗 砖讬讬讱 讘讛谞讬 讚讬谞讬诐 讚住诪谞讬诐 讚讘讻诇诇 诪讗讬 讗讬讻讗 诇诪讬诪专 讚讛讜讬 讛讱 讚讬谉 讚住诪谞讬诐 讘砖讜拽 讜谞讝讚诪谞讜 讘讬讚讜 讜诇讗 专讗讬转讬 诪讬 砖讛专讙讬砖 讘讝讛:



诪讛讜 讚转讬诪讗 讛转专讗转 住驻拽 讛讜讗: 讗"诇 讚讗"讻 诇诪"讚 讛转专讗转 住驻拽 砖诪讛 讛转专讗讛 讘驻住讞讬诐 (讚祝 住"讜 注"讘) 转拽砖讛 诪讛讱 讘专讬讬转讗 讚讬"诇 讻讬讜谉 讚驻诇讬讙讬 转谞讗讬 讘讛转专讗转 住驻拽 讻讚讗诪专讬谞谉 讘诪讻讜转 (讚祝 讟"讜 注"讗) 讗"讻 诪讜拽讬 诇讘专讬讬转讗 讻诪"讚 讚诇讗讜 砖诪讛 讛转专讗讛 讜讛讜讗 住讘专 讻诪"讚 砖诪讛 讛转专讗讛 讗讬 谞诪讬 讬"诇 讚讗驻讬诇讜 诪讗谉 讚讗诪专 讚砖诪讛 讛转专讗讛 诪讜讚讛 讻讗谉 讚诇讗讜 砖诪讛 讛转专讗讛 讻讬讜谉 讚注讚讬讬谉 住驻拽 讛讜讗 讗诐 讬讜讻诇 诇讘讗 诇讬讚讬 讗讬住讜专 讜讻诪讜 砖讻转讘讜 讛转讜住' 讘讻转讜讘讜转 (住讜祝 驻专拽 拽诪讗). 讜讘讛讻讬 讗"砖 诪讛 砖谞"诇 讘讬讬砖讜讘 拽讜砖讬转 讛诪讛专砖"讗 砖讛拽砖讛 诪讗讬 驻专讬讱 诪讗讬 拽诪"诇 讚诇诪讗 讗转讬 诇讗砖诪讜注讬谞谉 讚讛讜讬 讻讞讜 讜诇讗 讻讞 讻讞讜. 讗讻谉 谞"诇 诇驻诪砖"讻 讛转讜住' 诇注讬诇 讚诇诪"讚 讗砖讜 诪砖讜诐 讞爪讬讜 讗驻讬诇讜 讘讻讞 讻讞讜 诪讬讞讬讬讘 讗"讻 诇讻讗讜专讛 拽砖讛 诪讗讬 驻专讬讱 诇拽诪谉 诇诪讬诪专讗 讚讻讬 讛讗讬 讙讜讜谞讗 讻讞讜 讛讜讗 讚诇诪讗 诇注讜诇诐 诇讗讜 讻讞讜 讛讜讗 讜讛讗 讚诪讬讞讬讬讘 讛讬讬谞讜 诪砖讜诐 讚讗砖讜 诪砖讜诐 讞爪讬讜 讜爪"诇 讚拽讜砖讬转 讛砖"住 讛讬讗 诇诪"讚 讗砖讜 诪砖讜诐 诪诪讜谞讜 讜诇驻"讝 讬"诇 讚讛讻讗 驻专讬讱 讗讬驻讻讗 诇诪"讚 讗砖讜 诪砖讜诐 讞爪讬讜 讚诇讚讬讚讬' 诇讬讻讗 诇诪讬诪专 讚讗转讬 诇讗砖诪注讬谞谉 讚诇讗讜 讻讞 讻讞讜 讛讜讗 讚讗讬讱 讗砖诪注讬谞谉 讝讗转 诪讻讗谉 讚讛讗 讙诐 讗讬 讻讞 讻讞讜 讛讜讗 诪讞讬讬讘 讜讗"诇 讚讛讗 专' 讬讜讞谞谉 讛讜讗 讚住讘专 讗砖讜 诪砖讜诐 讞爪讬讜 讜讗"讻 讗讬 讛拽讜砖讬讗 讗诇讬讘讬' 讗讝诇讗 诪讗讬 诪转专抓 诪"讚 讛转专讗转 住驻拽 讛讬讗 讛讗 讛讜讗 住讜讘专 讛转专讗转 住驻拽 砖诪讛 讛转专讗讛 讚诇驻讬 诪讛 砖讻转讘谞讜 讙诐 诇专' 讬讜讞谞谉 讬"诇 讻谉. 讗讻谉 拽"诇 诇诪"讚 讗砖讜 诪砖讜诐 讞爪讬讜 拽砖讛 诇诪讛 诪讬爪讛 诪谉 讛讞专住 注诇讬讜 讛讝讗转讜 驻住讜诇讛 讜讻诪讜 砖讛拽砖讜 讛转讜住' 诇注讬诇 诪"砖 谞驻诇讛 住讻讬谉 诪谉 讛驻讬诇讛 讜讻谉 拽砖讛 诪讛诪拽讚砖 讜谞驻诇 拽讬讚讜砖 注诇 讬讚讜 讜诇讻讗讜专讛 讙诐 诪讝讛 专讗讬讛 诇砖讬讟转 注讜讚 讬砖 诇驻专砖 砖诇 讛转讜住驻讜转 讚诇注讬诇 讚讙诐 诇诪"讚 讗砖讜 诪砖讜诐 讞爪讬讜 砖讗谞讬 讻讞讜 诪讻讞 讻讞讜. 注讜讚 讬"诇 讘讬讬砖讜讘 拽讜砖讬讬转 讛诪讛专砖"讗 讚诇讻讗讜专讛 拽砖讛 讚讗讻转讬 讘砖讜讙讙 讙讜诇讬谉 诇"诇 诇诪讬转谞讬 讚诪诪讝讬讚 谞讛专讙讬谉 砖诪注讬谞谉 讜讻讚讬 砖诇讗 谞爪讟专讱 诇讚讞讜拽 讚谞拽讟讬 讗讬讬讚讬 诪讝讬讚 谞"诇 诇讜诪专 讻讬讜谉 讚诇拽诪谉 诪讞诇拽讬谞谉 讘砖讜讙讙 讘讬谉 谞驻诇 诇转讜讱 讚' 讗诪讜转 诇讞讜抓 讚' 讗诪讜转 讜诇讻讗讜专讛 讝讛 谞讙讚 诪砖诪注讜转 讛讘专讬讬转讗 讚拽转谞讬 住转诪讗 讘砖讜讙讙 讙讜诇讬谉. 讗讻谉 讬"诇 讻讬讜谉 讚拽转谞讬 讙讘讬 讘诪讝讬讚 谞讛专讙讬谉 讗"讻 讛讜讬 讚讜诪讬讗 讚讘诪讝讬讚 讜讻讬讜谉 讚诪讬转讛 注"讻 诇讬讻讗 专拽 讛讬讻讬 讚谞转讻讜讬谉 砖讬驻讜诇 注诇讬讜 讜讛讬讬谞讜 注"讻 讘诪拽讜诐 讛专讗讜讬 诇讬驻讜诇 讻谉 讘砖讜讙讙 讗讬谉 讙讜诇讬谉 讙"讻 专拽 讛讬讻讗 讚谞驻诇 讘诪拽讜诐 讛专讗讜讬 诇讬驻讜诇 讜诇讻谉 谞拽讟讬 讙"讻 讘砖讜讙讙 讙讜诇讬谉 诇讛砖诪讬注谞讜 讚讚讜拽讗 讚讜诪讬讗 讚讘诪讝讬讚 谞讛专讙讬谉 讘砖讜讙讙 讙讜诇讬谉 讜诇讻谉 驻专讬讱 砖驻讬专 讘砖讜讙讙 讙讜诇讬谉 诇"诇 讚诇讬讻讗 诇诪讬诪专 讚讗转讬 诇讛砖诪讬注谞讜 讚谞讞砖讘 讻讞讜 讚讝讛 讛讜讬 讬讚注讬谞谉 讙诐 讗讬 讛讜讬 讘诪讝讬讚 谞讛专讙讬谉 诇讞讜讚 讗讜 讘砖讜讙讙 讙讜诇讬谉 诇讞讜讚 讜讗讛讗 诪转专抓 讚讘诪讝讬讚 谞讛专讙讬谉 讗爪讟专讬讻讗 诇讬' 讚讻谉 谞拽讟 讙"讻 讘砖讜讙讙 讙讜诇讬谉 讘讛讚讬' 诇讗砖诪讜注讬谞谉 讚讚讜拽讗 讘讻讛"讙 砖谞驻诇 讘诪拽讜诐 讛专讗讜讬 诇讬驻讜诇 讘砖讜讙讙 讙讜诇讬谉:



诪爪讗 讗讬转诪专: 诪讻讗谉 拽"诇 注诇 诪讛 砖讻转讘 讛专诪讘"诐 驻讬"讘 诪讛' 驻专讛 讚讘住驻拽 讗诐 诪讛讞专住 谞诪爪讛 注诇讬讜 讛讝讗转讜 驻住讜诇讛 讜讛讬讬谞讜 诪诇砖讜谉 讜谞诪爪讛 讚诪讜 讜讻诪讜 砖讻转讘 讘驻讬专讜砖 讛诪砖谞讬讜转 诇诪住讻转 驻专讛 讜讻讬讜谉 讚驻住拽 讛讱 讚专讘讗 讚讝专拽 爪专讜专 讘讻讜转诇 讜讞讝专讛 诇讗讞讜专讬' 讚讞讬讬讘 讗"讻 诇讚讬讚讬讛 拽讜砖讬转 讛砖"住 讚讻讗谉 讘诪拽讜诪讛 注讜诪讚转 讜讗驻砖专 讚讻讜讜谞转讜 谞诪爪讗 注诇讬讜 讗讱 讗讬谉 讝讛 讘诪砖诪注讜转 诇砖讜谞讜:



讘专砖"讬 讚"讛 住转诐 诪砖讞拽讬谉 讘讻讚讜专. 讜诪拽专讘讬 诇讻讜转诇 讘砖注讛 砖讝讜专拽讬谉: 拽"拽 讚诪砖诪注 诪拽专讬讘转讜 诇讻讜转诇 讛讚讘专 转诇讜讬 讗诐 讬驻讜诇 专讞讜拽 讗讜 拽专讜讘 讗"讻 讗讬讱 谞转谉 砖讬注讜专 住转诪讗 讘讬谉 专讞讜拽 讚"讗 诇拽专讜讘 讚"讗 诇讻讜转诇 诪讘诇讬 砖讬注讬讚 讙"讻 讻诪讛 讬讛讬讛 拽专讬讘转 讛讝讜专拽 诇讻讜转诇 讙诐 诇注讬诇 讘讚"讛 讻讙讜谉 讗诇讜 讛诪砖讞拽讬谉 住讬驻专 专砖"讬 讝"诇 住讚专 讛砖讞讜拽 砖讛讗讞专 诪拽讘诇讜 讜诪讻讛 讘讜 讗转 讛讝讜专拽 讗诐 讬讜讻诇 诇讻讜讜谞讜 讜讛讜讗 诇诇讗 爪讜专讱 诇讻讗讜专讛 诪讛 砖讗讬谞讜 诪讚专讱 专砖"讬 诇住驻专 讚讘专讬诐 砖诇 诪讛 讘讻讱 讜讘驻专讟 讘讚讘专讬诐 砖诇 砖讞讜拽. 讜诇讻谉 谞"诇 讚驻讬专讜砖 专砖"讬 讛讻讬 讛讜讗 讚专爪讛 讛砖"住 诇讬转谉 讟注诐 诇诪讗谉 讚讗诪专 诪讬驻讟专 讘谞驻诇 讘转讜讱 讚' 讗诪讜转 讜讛专讙 讜诇讻谉 拽讗诪专 讚讗讬讬专讬 讻讗谉 砖讛专讙 讗转 讞讘讬专讜 砖砖讞拽 注诪讜 讜讻讬讜谉 砖讛砖讞讜拽 讛讜讗 讗诐 讬讻讜诇 诇讻讜讬谉 讗转 讛诪讻讛 讘讻讚讜专 讗"讻 诪住转诪讗 砖谞讬讛诐 注讜诪讚讬诐 讘诪拽讜诐 讗讞讚 讘砖注转 讝专讬拽讛 讜讘转讜讱 砖讬驻讜诇 讛讻讚讜专 诇讗讞讜专讬讜 讜讬讙讘讬讛讜 讛讗讞专 讬谞讜住 讛讝讜专拽 诇诪注谉 诇讗 讬砖讬讙讜 注讜讚 讞讘讬专讜 讛诪讻讛讜 讘讻讚讜专讜 诪诪拽讜诐 砖讛讙讘讬讛讜 砖诐 讜诇讻谉 讻诇 讻诪讛 讚诪拽专讘讬 诇讻讜转诇 砖谞讬讛诐 诪讬谞讞 谞讬讬讞讬 诇讛讝讜专拽 讻讬 讛讬讻讬 讚转驻讜诇 讛讻讚讜专 讛专讘讛 诇讗讞讜专讬讜 讜讬爪讟专讱 诇砖讛讜转 讬讜转专 诇讛讙讘讬讛讜 讜讘转讜讱 讻讱 讬讘专讞 讬讜转专 讜诇讻谉 讙讬专住转 讛砖"住 讚讗讝诇讬 诪讬谞讬' 讜讙讬专住转 专砖"讬 讚注讬讬诇讬 讟驻讬 诇讗 驻诇讬讙讬 专拽 讚诇驻讬 讙讬专住转 专砖"讬 诪讘讗专 讛讟注诐 诇诪讛 谞讬讞讗 诇讬讛 讟驻讬 讗讬 讗讝诇讗 诪谞讬讛 讟驻讬 讜注讬讬谉 讘诪讛专砖"诇:



讚"讛 讜讗讞专 讻讱 谞驻诇 诇砖讜拽转. 讚专讱 谞拽讘 砖驻讜驻专转: 诪诇砖讜谉 讝讛 谞专讗讛 讚讘注讬谞谉 砖讬讘讗讜 讚专讱 讛诪砖讻讛 诪诪注讬谉 诇讻诇讬 讜讗讝 诪讬拽专讬 诪讬诐 讞讬讬诐 讗讱 讝讛 诇讗 讬转讻谉 诪讻讞 讻诪讛 诪砖谞讬讜转 讚驻专讛 讚拽转谞讬 讘讻讜诇谉 讛诪诪诇讗 讘讻诇讬 讜讙诐 诪讛 砖讻转讘 专砖"讬 讚专讱 谞拽讘 砖驻讜驻专转 拽"诇 讚诪讗讬 诪注诇讬讜转讗 讗讬讻讗 讘讛讱 谞拽讘 讗讚专讘讛 专讬注讜转讗 讛讬讗 讚诪讟讘诇讜 诪转讜专转 讻诇讬 讜讗讬谉 诇拽讚砖 专拽 诇诪讟讛 诪讛谞拽讘:



讘转讜住驻讜转 讚"讛 住转诐. 讗诇讗 谞专讗讛 讻诇砖讜谉 专讗砖讜谉 砖驻讬专砖 讘拽讜谞讟专住: 讜诇诇砖讜谉 砖谞讬 讗驻砖专 诇讬讬砖讘 拽讜砖讬转 讛转讜住' 讚讗祝 讚谞转讻讜讬谉 诇讝专拽讜 讜诇讛诪讬转讜 讜拽讘诇 注诇讬讜 讛转专讗讛 诪"诪 讗诐 讬砖 住驻拽 讗诐 讬讙讬注 讛讻讚讜专 讗诇讬讜 诪"诪 驻讟讜专 诪讟注诐 讛转专讗转 住驻拽 讻讚诪讜讻讞 诪诪讗讬 讚拽讗诪专讬谞谉 诪讛讜 讚转讬诪讗 讛转专讗转 住驻拽 讛讬讗 诪讬 讬讬诪专 讚讛讚专讛 讗祝 砖拽讘诇 注诇讬讜 讛转专讗讛 讗诇讗 讜讚讗讬 讚诇注谞讬谉 讛转专讗转 住驻拽 诇讗 诪讛谞讬 诪讛 砖拽讘诇 注诇讬讜 讛转专讗讛 讜讗"谞 讛"拽 讻讬讜谉 砖讝专拽 讻讙讜谉 讗诇讜 讛诪砖讞拽讬谉 讘讻讚讜专 讜住转诐 讛诪砖讞拽讬谉 讘讻讚讜专 谞讬讞讗 诇讛讜 砖讬驻讜诇 诇诪专讞讜拽 讗"讻 诇注谞讬谉 讞讜抓 诇讚' 讗诪讜转 讛讜讬 讛转专讗转 讜讚讗讬 讗讘诇 诇注谞讬谉 转讜讱 讚' 讗诪讜转 讛讜讬 讛转专讗转 住驻拽 讻讬讜谉 砖砖讞拽 讻讙讜谉 讗诇讜 讛诪砖讞拽讬谉 讘讻讚讜专 讜讛诐 讝讜专拽讬谉 砖讬驻讜诇 诇诪专讞讜拽 讜诇讻谉 诪驻讟专 讻谉 谞诇注谞"讚 诇驻专砖 讚注转 讛讬砖 诪驻专砖讬诐 砖讛讘讬讗 专砖"讬:



讘讗"讚. 讻讙讜谉 谞转讻讜讬谉 诇爪讚 讝讛: 讜诇讬讬砖讘 拽讜砖讬讗 讝讜 诇驻讬专讜砖 讛拽讜谞讟专住 讬"诇 讚讛谉 讗诪转 讗讬 诪讞讚 讟注诪讗 驻讟讜专讬谉 转专讜讜讬讬讛讜 讬讜转专 住讘专讗 诇驻讟讜专 谞转讻讜讬谉 诇爪讚 讝讛 讜讛诇讱 诇爪讚 讗讞专 诪诇驻讟讜专 谞转讻讜讬谉 诇讝专讜拽 讘' 讜讝专拽 讚' 讗讘诇 诇驻讬 诪砖"讻 讛专诪讘"诐 (驻"讜 诪讛' 专讜爪讞) 诪驻讟专 谞转讻讜讬谉 诇讝专讜拽 讘' 讜讝专拽 讚' 诪讟注诐 讚拽专讜讘 诇诪讝讬讚 讛讜讗 讜谞转讻讜讬谉 诇讝专讜拽 诇爪讚 讝讛 讜讛诇讱 诇爪讚 讗讞专 诪讟注诐 讗讜谞住 讜讗"讻 讗讬讱 砖讬讬讱 讬讜转专 住讘专讗 讘讝讛 诪讘讝讛 讚讗驻砖专 讬讜转专 讬砖 讟注诐 诇驻讟讜专 讝讛 诪讟注诐 拽专讜讘 诇诪讝讬讚 诪诇驻讟讜专 讝讛 诪讟注诐 讗讜谞住:



讘讗"讚. 讜讬"诇 讚讛讜讬 驻讟专讬谞谉 诇讬讛 诪讘诇讗 爪讚讬讛: 讗"诇 讛专讬 讻讘专 讻转讘讜 讛转讜住' 诇注讬诇 讚谞转讻讜讬谉 诇爪讚 讝讛 讜讛诇讱 诇爪讚 讗讞专 讬砖 讬讜转专 住讘专讗 诇驻讟讜专 诪谞转讻讜讬谉 诇讝专讜拽 讘' 讜讝专拽 讚' 讗"讻 讗讬讱 讛讜讬 诪诪注讟讬谞谉 诇讬讛 诪讘诇讗 爪讚讬讛 讙"讻 讗讚专讘讛 讛讜讬 诪讜拽诪讬谞谉 拽专讗 讚讜拽讗 诇讚讘专 砖讗讬谞讜 讞讚讜砖 讻"讻 讬"诇 讚讘讗诪转 诪讞诇拽讬谞谉 讘讬谞讬讛诐 诪砖讜诐 讚讻转讬讘讬 讘' 拽专讗讬 诇驻讟讜专 讜讗讬 砖讜讬谉 讛谉 诇"诇 诇讘' 拽专讗讬 诪驻住讜拽 讗讞讚 谞驻拽讗 讗讘诇 讗讬 诇讗 讻转讬讘 讚讗砖专 诇讗 爪讚讛 讘讗诪转 讛讜讬 诪诪注讟讬谞谉 转专讜讜讬讬讛讜 诪讘诇讗 爪讚讬讛 讜诇讗 讛讜讬 诪讞诇拽讬谞谉 讘讬谞讬讬讛讜 讚住讘专讗 讝讜 讚讛诇讱 诇爪讚 讗讞讚 讬砖 讬讜转专 诇驻讟讜专 讻讬讜谉 砖诇讗 讝专拽 诇爪讚 讛谞专爪讞 讗讬谞讛 驻砖讜讟讛 讻"讻 讜讻讘专 讻转讘讜 讛转讜住' 讘砖讘讜注讜转 (讚祝 讻"讘 注"讘) 讚驻注诪讬诐 砖讗讬谉 讛住讘专讗 驻砖讜讟讛 讻"讻 讜爪专讬讱 拽专讗 诇讛砖诪讬注谞讜 讛住讘专讗:



讘讗"讚. 讜讛转谞讗 专爪讛 诇讛讝讻讬专 讛驻砖讜讟 讬讜转专 转讞诇讛: 注讬讬谉 讘转讜住' 讘诪"拽 (讚祝 讞' 注"讗) 砖讛讘讬讗讜 讛专讘讛 专讗讬讜转 砖讻谉 讚专讱 讛砖"住:



讘讗"讚. 讜讗诐 转讗诪专 讜讗诪讗讬 讗爪讟专讬讱 讘驻专拽 讗诇讜 讛谉 讛讙讜诇讬谉 诪讘砖讙讙讛 诇驻讟讜专: 讜讻诇砖讜谉 讛讝讛 谞拽讟讜 讙"讻 讘讘"拽 注"砖. 讜拽砖讛 讚讛讗 讘诪讻讜转 诇讗 诪讘砖讙讙讛 讗诇讗 诪讘诇讬 讚注转 讬诇讬祝 驻专讟 诇诪转讻讜讬谉 讜诪讘砖讙讙讛 讬诇讬祝 驻专讟 诇讗讜诪专 诪讜转专 讜讗驻砖专 诇讜诪专 诇驻讬 诪讛 砖讛讘讬讗 讛专讬讟讘"讗 砖诐 驻讬' 讗讞专 讚讗讜诪专 诪讜转专 讛讬讬谞讜 讙"讻 谞转讻讜讬谉 诇讛专讜讙 讘讛诪讛 讜讛专讙 讗讚诐 专拽 讚讛拽砖讛 注"讝 讗"讻 讛讬讬谞讜 驻专讟 诇诪转讻讜讬谉 讜转讬专抓 讚讛讗 诪讬讬专讬 砖谞转讻讜讬谉 诇讙讜祝 讝讛 专拽 砖住讘讜专 砖讛讜讗 讘讛诪讛 讜谞诪爪讗 砖讛讜讗 讗讚诐 讜讛讗 诪讬讬专讬 砖诇讗 谞转讻讜讬谉 诇讙讜祝 讝讛 讻诇诇 讗诇讗 诇讝专讜拽 诇爪讚 讛讘讛诪讛 讜讝专拽 诇爪讚 讛讗讚诐 讜讛谞讛 讛转讜住' 诇驻讬 转讬专讜爪诐 讛砖谞讬 注"讻 诇讗 住讘专讜 讻驻讬专讜砖 讝讛 讚讗"讻 诇讗 诪砖谞讬 诪讬讚讬 讗"谞 讻住讘讜专 讘讛诪讛 讜谞诪爪讗 讗讚诐 讛讗 注"讻 讞讚 诪讬谞讬讬讛讜 讘谞转讻讜讜谉 诇爪讚 讝讛 讜讛诇讱 诇爪讚 讗讞专 讗讬讬专讬 讗讘诇 讘讛拽讜砖讬讗 讛拽砖讜 讛转讜住' 诇驻讬专讜砖 讛专讬讟讘"讗 讚诇驻"讝 讙诐 讘砖讙讙讛 讗讬讬专讬 讘谞转讻讜讜谉 诇讘讛诪讛 讜讛专讙 讗讚诐 诇驻讬 驻"讝 注"讻 讗讜 诪讘砖讙讙讛 讗讜 诪讘诇讬 讚注转 诪诪注讟讬谞谉 讛讬讻讬 讚谞转讻讜讜谉 诇讘' 讙讜驻讬诐 讜讗"讻 诪诪谞"驻 拽砖讬讗 讜诇讻谉 讛讜爪专讻讜 诇转专抓 讚讗讬讬专讬 讘讗讚诐 讜讛讘讛诪讛 讝讛 讗爪诇 讝讛 讜讘转讬专讜抓 讗"谞 讻驻讬专讜砖 专砖"讬 讜讻驻讬专讜砖 注爪诪诐 砖诐 讘讛讱 讚讗讜诪专 诪讜转专 讚诇讗 讗讬讬专讬 讘谞转讻讜讜谉 诇讘讛诪讛 讜讛专讙 讗讚诐 讜讗"讻 砖驻讬专 讬"诇 讚诪讘诇讬 讚注转 讚讗讬讬专讬 讘讬' 诪讬讬专讬 讘讻住讘讜专 讘讛诪讛 讜谞诪爪讗 讗讚诐:



讘讗"讚. 讜诪讬讛讜 转讬诪讗 讛讗 讚驻诇讬讙讬: 讝讛 驻砖讜讟 砖诪讛 砖讛拽砖讜 讘讝讛 讜讙诐 讘拽讜砖讬讗 讛拽讜讚诪转 诪谞转讻讜讜谉 诇讝专讜拽 讘' 讜讝专拽 讚' 诇"拽 专拽 诇讛讱 驻讬专讜砖 讚驻讟讜专 诪谉 讛讙诇讜转 讜讘注讬拽专 讛拽讜砖讬讗 讬"诇 诇驻讬 诪讛 砖讻转讘谞讜 诇注讬诇 讚讟注诐 谞转讻讜讜谉 诇讝专讜拽 讘' 讜讝专拽 讚' 讚驻讟讜专 讛讬讬谞讜 诪砖讜诐 讚拽专讜讘 诇诪讝讬讚 讛讜讗 讗讱 讚讝讛 诇讗 砖讬讬讱 专拽 讘讬讚注 砖讛谞专爪讞 注讜诪讚 砖诐 讘拽专讜讘 讚讛"诇 诇讗住讜拽讬 讚注转讬讛 砖诪讗 讬驻讜诇 诪诪拽讜诐 讝专讬拽转讜 讜讛诇讗讛 讜诇讗 讛"诇 诇讝专讜拽 诪砖讗"讻 讻讗谉 砖注讜住拽 讘诪诇讗讻转讜 讻讚专讻讜 讜讗驻砖专 砖诇讗 讬讚注 讻诇诇 砖讬砖 讗讚诐 砖诐 讘讝讛 诪讬拽专讬 砖讜讙讙 讜诇讗 拽专讜讘 诇诪讝讬讚 讜诪讞讬讬讘 讙诇讜转 讜讗"注 专讗讬转讬 讘砖讬讟讛 诪拽讜讘爪转 讘砖诐 讛专砖讘"讗 砖转讬专抓 拽讜砖讬转 讛转讜住' 拽专讜讘 诇讝讛. 讜砖诪讞转讬 砖讻讜讜谞转讬 诇讚注转讜 讝"诇:





驻转讞 注讬谞讬诐

讜讛诪砖讬讗 讗砖讛 诇讘谞讜 拽讟谉 讜讻讜' 诇诪注谉 住驻讜转 讜讻讜'. 讘住驻专 讬讻讬谉 讜讘讜注讝 讘砖讜"转 诪讛专"专 爪诪讞 住讬诪谉 注"讚 爪讚讚 讻诪讛 爪讚讚讬谉 讗讬 砖专讬 诇讛砖讬讗 诇拽讟谉 讜拽"拽 讚讛专诪讘"诐 驻讻"讗 讚讗讬住讜专讬 讘讬讗讛 讜讛讟讜专 专讬砖 讗"讛 讻转讘讜 讚讗住讜专 诇讛砖讬讗 诇拽讟谉 讜讻"讻 讛专砖讘"讗 住讬诪谉 转转"讙 讜讘砖诇诪讗 转砖讜讘转 讛专砖讘"讗 讗驻砖专 讚讗讻转讬 诇讗 讛讬讜 住驻专讬 讬砖专讗诇 讘讚驻讜住 讜诇讗 砖讻讬讞讬 讙讘讬讛 讗讘诇 讛专诪讘"诐 讜讛讟讜专 讚讛讜讜 砖讻讬讞讬 讘讻"讬 讙讘讬讛 讛讚讘专 拽砖讛. 讜讙诐 转砖讜讘讜转 讛专砖讘"讗 诪专 讗讘讬讜 讜诪讝"讛 诪讝讻讬专讬谉 讛专讘讛 诪讛诐:


讜讛诪讞讝讬专 讗讘讬讚讛 讜讻讜'. 驻讬专砖"讬 讛砖讜讛 讜讞讘专 注讻讜"诐 诇讬砖专讗诇 讜诪专讗讛 讘注爪诪讜 砖讛砖讘转 讗讘讬讚讛 讗讬谞讛 讞砖讜讘讛 诇讜 诪爪讜转 讘讜专讗讜 砖讗祝 诇注讻讜"诐 讛讜讗 注讜砖讛 讻谉 砖诇讗 谞爪讟讜讛 注诇讬讛诐 注讻"诇 讜讛讜砖诪讟 讘讚驻讜住讬诐 讞讚砖讬诐 讘砖"住 讜讘注讬谉 讬砖专讗诇 讜讛讜讗 讘讚驻讜住 讗诪砖讟专讚诐 讬砖谉. 讜讛专诪讘"诐 驻讬"讗 诪讛诇讻讜转 讗讘讬讚讛 讻转讘 诪驻谞讬 砖讛讜讗 诪讞讝讬拽 讬讚讬 注讜讘专讬 注讘讬专讛 讜谞专讗讛 讚讗讬谞讜 诪驻专砖 讻专砖"讬 讜讛专讘 讚专讬砖讛 讘讛"诪 住讬诪谉 专住"讜 讘讬讗专 驻讬专讜砖讜. 讜拽"拽 注诇 讛专讘 讘"讞 砖诐 砖讻转讘 讘注讚 讛专诪讘"诐 讻驻讬专讜砖 专砖"讬 注"砖:


讜讛谞讜砖讗 讘转 讗讞讜转讜 讜讻讜'. 注诪"砖 讘住驻专讬 讛拽讟谉 讘专讻讬 讬讜住祝 讗"讛 住讬诪谉 讘' 讘住"讚:





砖注专讬 转讜专转 讘讘诇

(注讝 讘) 讛诪砖讞拽讬谉 讘讻讚讜专 砖讛专讙讜 讜讻讜' 讞讜抓 诇讗专讘注 讗诪讜转 讞讬讬讘 讜讻讜' 讛讘"注 讘砖讜转转 讜讻讜' 诪爪讗 讗讬转诪专.鈥斪懽椬撟曌┳� 注诇 讛专诪讘"诐 (讛诇' 驻专讛 驻"讟 讛"讘) 讻转讘转讬 砖讬砖 诇转诪讜讛 注诇 讛专诪讘"诐 砖驻住拽 讘驻"讙 讛讬"讘 诪讛诇' 专讜爪讞, 讚讛诪砖讞拽讬谉 讘讻讚讜专 砖讛专讙讜 讞讜抓 诇讚' 讗诪讜转 讞讬讬讘 诪砖讜诐 讚讻讜讞讜 讛讜讗. 讜讘讛诇' 驻专讛 砖诐 讻转讘 住转诐 讚谞驻诇 驻住讜诇. 讜讻谉 讘驻讬"讘 讛"讙 砖诐 讻转讘 讚谞诪爪讛 驻住讜诇.

